title: AMP-deaminaasi

text: Entsyymi ei ole aktiivinen lihasten ollessa levossa , mutta aktivoituu lihasten pH:n laskiessa ja ATP/AMP-suhteen pienentyessä. Nämä molemmat ilmenevät lihasrasituksen yhteydessä. Lihasrasituksen aikana entsyymi sitoutuu lihasten myosiiniin. Entsyymin katalysoimassa reaktiossa vesi toimii nukleofiilinä ja hyökkää adenosiinimonofosfaatin pyrimidiinirenkaaseen. Tämän jälkeen tapahtuu protoninsiirto vedeltä aminoryhmällä, joka poistuu ammoniakkina. Reaktiota edistävät sinkki-ionit, jotka tekevä vedestä nukleofiilisemman. Adenosiinitrifosfaatti toimii AMP-deaminaasin allosteerisenä aktivaattorina ja entsyymissä on sille sitoutumiskohta. Guanosiinitrifosfaatti ja fosfaatti-ioni ovat AMP-deaminaasin allosteerisia inhibiittoreita.


title: AMP-deaminaasi

text: AMP-deaminaasi on muodostaa yhdessä kahden muun entsyymin, adenylosukkinaattisyntaasin ja adenylosukkinaattilyaasin, kanssa puriininukleotidisyklin. Entsyymin tehtävä on poistaa lihasrasituksen seurauksena muodostuvaa adenosiinimonofosfaattia. Entsyymin tuottama ammoniakki toimii fosfofruktokinaasi-1:n aktivaattorina ja täten stimuloi glykolyysiä. Myös IMP-konsentraation kasvu voi aktivoida glykogeenifosforylaasin toimintaa.


title: AMP-deaminaasi

text: Eräs autosomaalisesti ja resessiivisesti periytyvä mutaatio aiheuttaa AMP-deaminaasin tuotannon vähäisyyttä. Tämä mutaatio on noin prosentilla valkoihoisesta väestöstä. AMP-deaminaasin puutos ilmenee lihaksien voimakkaana kipeytymisenä ja väsymisenä rasituksen jälkeen. Entsyymin vähäisyyden arvellaan olevan eräiden muiden neuromuskulaaristen sairauksien perustana. Maksassa esiintyvän AMP-deaminaasin isoentsyymin puute voi aiheuttaa kihtiä.


title: Pyhä keihäs

text: Pyhä keihäs voi tarkoittaa seuraavia:


title: Toukokuun vallankaappaus 1926

text: Toukokuun vallankaappaus () oli Puolassa vuonna 1926 tapahtunut vallankaappaus, jossa Józef Piłsudski syrjäytti Puolan pääministeri Wincenty Witosin johtaman laillisen hallituksen. Vallankaappaus nosti valtaan niin sanotun Sanacja-liikkeen. Piłsudskille tarjottiin kaappauksen jälkeen presidentin virkaa, mutta hän kieltäytyi. Hän oli kuitenkin kuolemaansa saakka Puolan vaikutusvaltaisimpia poliitikkoja. Puolan–Neuvosto-Venäjän sodan (1919-1921) ohella Toukokuun vallankaappaus on nähty toisena merkittävänä Puolan toisen tasavallan historian käännekohtana.


title: Toukokuun vallankaappaus 1926

text: Puolan hallitus oli epäonnistunut itsenäistymisen jälkeen erityisesti maanjakouudistuksessa, jolla ei ollut toivottuja tuloksia. Saksan ja Unkarin tavoin maa oli myös kärsinyt hyperinflaatiosta, ja Puolan markan arvo oli laskenut suhteessa Yhdysvaltain dollariin niin, että kun vaihtokurssi oli 1:9 vuonna 1918, se oli 1:15 miljoonaa vuonna 1923. Inflaatiota saatiin taitettua vasta uudistuksilla vuonna 1924. Puolassa otettiin käyttöön uusi rahayksikkö zloty, mutta valtion budjettia ei saatu tasapainotettua vuoteen 1926 mennessä. Tästä syystä Puolaan ei saatu ulkomaalaisia sijoituksia alkeellisen infrastruktuurin ja teollisuuden kehittämiseksi. Ehkä tärkein vallankaappaukseen johtanut seikka oli kuitenkin armeijan vastustus siviilien puuttumisesta sen asioihin. Piłsudskin motiiveista on kiistelty. Piłsudski oli aiemmin tukenut hallitusta. Hän oli kuitenkin huolestunut korruptiosta ja siitä, että poliitikot sotkeutuivat armeijan asioihin ja rohkaisivat Puolan vihollisia Saksaa ja Neuvostoliittoa. Hän myös näki itsensä kohtalon valitsemana miehenä, jonka tehtävänä oli pelastaa Puola vaikeuksilta. Erityisesti hän halusi estää Wincenty Witosia muodostamasta uutta keskusta-oikeistolaista hallitusta, jonka oli koettu yrittäneen sekaantua liiaksi armeijan asioihin aiemmin. Witos oli muodostamassa uutta hallitusta 10. toukokuuta pääministeri Aleksander Skrzyńskin hallituksen kaaduttua. 11. toukokuuta Piłsudskin tukijat järjestivät Witosin vastaisia mielenosoituksia Varsovassa.


title: Toukokuun vallankaappaus 1926

text: Aamulla 12. toukokuuta 1926 pari kapinoivaa armeijan rykmenttiä kokoontui Piłsudskin talon eteen Sulejówekissä. Piłsudski lähti johtamaan joukkoja ja tapasi presidentti Stanisław Wojciechowskin Veikselin yli johtavalla Poniatowskin sillalla. Presidentti vaati Piłsudskia perääntymään, mutta tämä kieltäytyi. Iltapäivällä Piłsudskille ja hallitukselle uskollisten joukkojen välillä syttyi yhteenottoja. Hallitus oli jo ennen Poniatowskin kohtaamista julistanut poikkeustilan ja perustanut puolustuspäämajan johtajinaan Tadeusz Rozwadowski ja Wladysław Anders. Piłsudskia tuki lähinnä vasemmisto, myös kommunistit, jotka pelkäsivät nationalistien tekevän vastaavan kaappauksen. Hallituksen puolella oli puolestaan suurin osa armeijasta ja kansasta.


title: Toukokuun vallankaappaus 1926

text: Ensimmäisenä päivänä Piłsudskin tukijat ottivat haltuunsa Varsovan Nowowiejskakadulla sijainneen sotaministeriön ja valtion viestintäjärjestelmät. Hallituksen joukot onnistuivat kuitenkin pitämään Pola Mokotowskien lentokentän hallussaan. Piłsudskia tukeneet rautatietyöläiset menivät lakkoon ja estivät hallitusta tuomasta Varsovaan itselleen uskollisia joukkoja. Taistelut jatkuivat 13. toukokuuta molempien osapuolien ottaessa ja menettäessä alueita toisilleen. Seuraavana päivänä Piłsudskin joukot ottivat haltuunsa Pola Mokotowskien, sosialistinen puolue julisti yleislakon ja hallitus joutui lähtemään tukikohdastaan Belwederistä. Illalla päätettiin presidentin ja hallituksen eroamisesta. Yöllä sejmin puhemies otti hoitaakseen valtionpäämiehen tehtävät ja osapuolten välille solmittiin aselepo. Varsovassa taisteluihin osallistui noin 6 000 hallitukselle ja 12 000 Piłsudskille uskollista sotilasta. Taisteluissa kuoli 379 henkilöä ja 920 haavoittui. Kuolleista 164 oli siviilejä. 15. toukokuuta muodostettiin uusi hallitus Kazimierz Bartelin johdolla ja Piłsudskista tuli sotilasasioiden ministeri.


title: Toukokuun vallankaappaus 1926

text: Toukokuun vallankaappauksen jälkeen valtaan nousi Sanacja-liike, joka ei kuitenkaan ollut tavoitteiltaan tai toiminnaltaan puhtaasti fasistinen tai diktatorinen. Parlamentti, poliittiset puolueet ja oppositio jatkoivat toimintaansa vallankaappauksen jälkeen. Kansalliskokous valitsi Piłsudskin presidentiksi 31. kesäkuuta, mutta tämän kieltäydyttyä presidentiksi nousi Ignacy Moscicki. Piłsudski jäi taka-alalle mutta ohjaili hallintoa kulisseista. Kun hän epäonnistui, oppositiota alettiin vainota avoimemmin. Sanacjan hallinto oli edeltäjänsä tavoin hyvin kyvytön, ja se joutui nopeasti kiistoihin nationalististen ja ukrainalaisten liikkeiden kanssa. Presidentin valtaoikeuksia ruvettiin lisäämään parlamentin kustannuksella, mikä huipentui uuteen perustuslakiin vuoden 1935 elokuussa.


title: Tennis kesäolympialaisissa 2012

text: Vuoden 2012 kesäolympialaisten tenniskilpailut järjestettiin 28. heinäkuuta – 5. elokuuta All England Lawn Tennis and Croquet Clubilla Wimbledonissa. Niihin osallistui 172 urheilijaa, ja ne käsittivät viisi eri kilpailua: kaksin- ja nelinpelit sekä miehille että naisille ja lisäksi vielä sekanelinpelit, jotka järjestettiin olympialaisissa ensimmäistä kertaa sitten vuoden 1924. Tämä oli toinen kerta, kun Wimbledonissa järjestettiin olympiatennisturnaus. Ensimmäisen kerran mitaleista pelattiin Wimbledonissa vuoden 1908 olympialaisissa. Tenniskilpailut järjesti London Organising Committee of the Olympic Games (LOCOG) yhdessä International Tennis Federationin (ITF) kanssa, ja ne olivat osa ATP- ja WTA -kiertueita.


title: Tennis kesäolympialaisissa 2012

text: Turnaus oli neljästoista kerta, kun tennistä pelattiin olympialaisissa (pois lukien kaksi kertaa, jolloin tennis oli näytöslajina). Sekanelinpeli kuului olympiaohjelmaan virallisena lajina ensimmäistä kertaa sitten vuoden 1924, kun Hazel Wightman ja R. Norris Williams Yhdysvalloista voittivat kultaa. Vuonna 1968 sekanelinpeli oli näytöslajina.


title: Tennis kesäolympialaisissa 2012

text: Turnaus pelattiin All England Lawn Tennis and Croquet Clubin ruohokentillä, vain kolme viikkoa Wimbledonin tennisturnauksen päättymisen jälkeen. Ottelut aloitettiin joka päivä aamulla kello 11.00 paikallista aikaa, ja ne päättyivät kahdeksan aikoihin illalla, tai silloin kun kentän viimeinen ottelu oli pelattu. Pelaajien ei tarvinnut noudattaa Wimbledonin perinteitä eikä pukea päälleen pääosin valkoisia vaatteita.


title: Tennis kesäolympialaisissa 2012

text: Kaksinpelissä maailmanrankingin 56 parasta pelaajaa 11. kesäkuuta 2012 ATP- ja WTA-kiertueilla selviytyivät olympialaisiin. Silti joka maasta kisoihin pääsi vain rankingin neljä parasta pelaajaa, joten 56 pelaajan ulkopuoleltakin saattoi tulla pelaajia kisoihin. 64 pelaajan kaavioon loput kahdeksan paikkaa jaettiin seuraavasti: ITF:n myöntämän villin kortin sai kuusi pelaajaa, jotka olivat pelanneet Davis Cupissa tai Fed Cupissa kahtena eri vuotena vuosien 2009–2012 välillä ja joista toinen vuosi oli 2011 tai 2012, ja loput kaksi villin kortin paikkaa Tripartite-toimikunta jakoi pienille maille. Kaksi Tripartite-toimikunnan myöntämää villin kortin paikkaa jaettiin ainoastaan naispelaajille, joten miesten kaksinpelissä kaikki kahdeksan villin kortin paikkaa valitsi ITF.


title: Tennis kesäolympialaisissa 2012

text: Nelinpelissä 24 maailmanrankingin parasta paria 11. kesäkuuta 2012 pääsivät automaattisesti turnaukseen, kuitenkin enintään kaksi paria joka maasta. Yhteensä nelinpeliturnaukseen osallistui 32 paria. Nelinpelin maailmanlistan top 10 -pelaajat pääsivät suoraan turnaukseen, mikäli heillä oli pari. Loput kahdeksan paria valitsi ITF:n olympiakomitea. Sekanelinpeliin osallistui 16 paria, joista 12 parasta suoraan maailmanrankingin perusteella ja loput neljä ITF:n valitsemina.


title: Tennis kesäolympialaisissa 2012

text: Turnauksesta saatavat kaksinpelien rankingpisteet määräytyivät seuraavan taulukon mukaan. Lontoon olympialaiset olivat neljännet perättäiset olympialaiset, joissa pelaajat ansaitsivat pisteitä.


title: Tennis kesäolympialaisissa 2012

text: Olympialaisten tennisturnaus pelattiin 12 kentällä, jotka olivat Centre Court, No. 1 Court, No. 2 Court, 18, 14 (televisioitavat kentät), 7, 11, 12, 15, 16, 17 ja 19. Kenttiä 3, 4, 5, 6, 8, 9 ja 10 käytettiin turnauksen aikana harjoittelemiseen. Kaksinpelit pelattiin 23,77 metriä pitkällä ja 8,23 metriä leveällä alueella ja nelinpelit yhtä pitkällä ja 10,97 metriä leveällä alueella.


title: Tennis kesäolympialaisissa 2012

text: Olympialaisten tenniskilpailu käytiin pudotuspeliturnauksena, jossa aina ottelun hävinnyt pelaaja putoaa jatkosta, lukuun ottamatta välieriä, joista hävinneet pelaajat pääsivät pronssiotteluun. Ottelut pelattiin paras kolmesta erästä -järjestelmällä, lukuun ottamatta miesten kaksinpelin loppuottelua, joka pelattiin paras viidestä erästä -järjestelmällä. Ratkaisevassa erässä ei pelattu tie-breakia. Kaksinpelissä pelaajia oli 64, mikä tarkoitti sitä, että turnauksessa oli yhteensä kuusi kierrosta. Nelinpelissä kierroksia oli viisi, koska joukkueita oli 32. Sekanelinpelissä kierroksia oli puolestaan neljä, kun joukkueita oli 16.


title: Tennis kesäolympialaisissa 2012

text: Turnauksen alkuperäinen aikataulu.


title: Tennis kesäolympialaisissa 2012

text: Kaavioiden arvonta suoritettiin All England Lawn Tennis and Croquet Clubilla 26. heinäkuuta 2012 kello 11 paikallista aikaa. Sekanelinpelin kaaviot arvottiin 31. heinäkuuta. Sijoitetut pelaajat määräytyivät maanantain 23. heinäkuuta julkaistun rankingin perusteella. Sijoitetut pelaajat ilmoitettiin 25. heinäkuuta.


title: Omorashi

text: Omorashi (おもらし / オモラシ / お漏らし) on seksuaalinen fetissi, jossa henkilö kiihottuu täyden virtsarakon tunteesta tai siitä, että jollakin toisella henkilöllä on täysi virtsarakko. Fetissin nimi tulee japanin kielestä, ja se tunnetaan parhaiten Japanissa. Länsimaissa omorashi on yleensä yhdistetty urofiliaan, vaikka kyseessä on kaksi eri fetissiä. Toisinaan omorashi saatetaan liittää myös inkontinenssi-fetissiin, jossa naisella saa olla virtsankarkailua kesken yhdynnän, tai esimerkiksi alusvaatefetisismiin.


title: Omorashi

text: Omorashi yagai tarkoittaa sessiota, jossa ihminen tahallaan virtsaa vaatteet päällään kotinsa ulkopuolella. Yagai honyo viittaa taas julkisella paikalla virtsaamiseen, jossa vaatteet poistetaan virtsaamisen tieltä. Tarkoituksena olisi harjoittaa julkisella paikalla virtsaamista saamatta sakkoja. Omutsu omorashi tai oshime omorashi tarkoittavat aikuisen vaipan käyttöön liittyvää kastelua.


title: Omorashi

text: Koska japanilaisessa pornografiassa on kiellettyä näyttää sukupuolielimiä tai häpykarvoitusta, se on korvattu esimerkiksi omorashilla, koska eritteiden näyttämistä ei ole kielletty. Omorashia ei aina pidetä pornografisena materiaalina. Japanissa on myös suosittuja televisiokilpailut, joissa osanottajat joutuvat pidättelemään virtsaamistarvettaan saadakseen palkintoja. Animesarjoissa, hentaissa ja eroge-peleissä omorashi on ollut myös suosittu aihe.


title: Omorashi

text: BDSM:ssä alistuva osapuoli saattaa haluta sessiota, jossa hänen WC:n käyttöään rajoitetaan. Tähän liittyy usein myös kaikki muukin WC:n käytön estäminen kuin virtsaaminen.


title: Dancepunk

text: Dancepunk on 1970-luvun loppupuolella syntynyt musiikin tyylilaji, joka on läheisesti yhteydessä postpunkin sekä uuden aallon musiikkiin.


title: Jalkaklaani

text: Jalkaklaani () on IDW-kustantamon sarjakuvissa esiintyvä ninjaklaani. Kevin Eastmanin ja Peter Lairdin luoma klaani esiintyi ensimmäisen kerran vuonna 1984 "Teenage Mutant Ninja Turtles" -sarjakuvalehden ensimmäisessä numerossa. Jalkaklaani on Silppurin johtama rikollisjärjestö, jonka juuret juontavat feodaalisen Japanin ajoilta.


title: Jalkaklaani

text:
Jalkaklaanin perustivat kaksi japanilaismiestä Sato ja Oshi. Sitä ennen Turtlesit olivat matkustaneet ajassa taaksepäin, jossa Raphael tapasi kaksi miestä tietämättä keitä he olivat. Raphael opetti heille ninjutsua, kunnes palasi omaan aikaansa. Tämän jälkeen Sato ja Oshi päättivät seurata ninjan tietä. Oshi halusi pitää heidän opettajansa salassa, eikä halunnut mainittavan kilpikonnasta mitään. Kaksikko keskusteli perustamansa klaanin nimestä ja tulivat tulokseen Jalka, koska jokainen matka alkaa yhdellä askeleella.
Jalkaklaanista tuli pelätyin ninjaryhmä Japanissa, johon kuuluivat myös Hamato Yoshi ja Oroku Nagi. Eräänä päivänä kaksikolle syntyi riita Tang Shen nimisen naisen vuoksi. Kaksikko joutui tappeluun keskenään, jonka päätteeksi Yoshi tappoi Nagin. Oman jäsenen tappamista ei suvaittu Jalkaklaanin sisällä ja Yoshi karkoitettiin pois klaanista. Yoshi matkasi Shenin kanssa New Yorkiin, Yhdysvaltoihin, kun sillä välin Nagin nuorempi veli Oroku Saki liittyi klaaniin ja harjoitti itsensä erittäin vaaralliseksi ninjaksi. Ollessaan valmis hän matkusti Yhdysvaltoihin, New Yorkiin, jossa Saki perusti Jalkaklaanin alahaaran. Hänen johtamastaan klaanista tuli vuoden aikana voimakas ja pelätty ryhmä New Yorkissa. Samalla Saki otti nimekseen Silppuri ja salamurhasi Yoshin ja Shenin kostoksi veljensä kuolemasta.
Yli vuosikymmenen jälkeen Turtlesit haastoivat Silppurin kerrostalon katolla taistoon kostaakseen Yoshin ja Shenin kuoleman. Silppuri lähetti ensin jalkaninjat Turtlesien kimppuun, jotka eivät kuitenkaan mahtaneet mitään näille. Lopulta Silppuri päätti hyökätä itse heidän kimppuunsa, mutta kuoli taistelun päätteeksi pudottuaan katolta alas kranaatin kanssa. Kuolemansa jälkeen Amerikan jalkaklaani hajosi ja jalkaninjat alkoivat taistelemaan Silppurin eliittivartijoita vastaan. Tämän myötä klaanin johtaja Karai saapui Japanista New Yorkiin lopettaakseen klaanisodan. Hän teki myös Turtlesien kanssa sopimuksen, jotka auttaisivat häntä lopettamaan taistelun, sillä ehdolla, että jalkaklaani ei kostaisi koskaan Silppurin kuolemaan heille.
Useita vuosikymmeniä myöhemmin Jalkaklaani sai Utromeilta turvallisuussopimuksen, jonka myötä he suojelivat Utromien tukikohtaa maaplaneetalla, koska he eivät käytä aseita, mutta tarvitsivat suojelusta.


title: Jalkaklaani

text: Karain ollessa kadoksissa Japanin ja New Yorkin jalkaklaanit olivat sekasorrossa. Antoine Puzorellin palkkamurhaajat olivat ampuneet New Yorkin jalkaklaanin johtoportaan, ja se oli kosto Puzorellin tyttärentyttären Shadow’n menettämisestä. Raphael päätti ottaa Silppurin alter egon ja puki haarniskan ylleen. Hän lupasi auttaa jalkaklaanin jälleenrakentamisessa. Raphael tapasi myöhemmin Japanin jalkaklaanin ja toisen Silppurin perijän, Pimikon. Hänen seuranaan olivat myös isänsä eliittiryhmä, joka on nyt uskollinen Pimikolle. Raphael sai kuulla kahdelta viiden neuvoston jäseneltä, ettei Karai enää kuulunut neuvostoon menetettyään kasvonsa. Raphaelin oli määrä taistella Pimikoa vastaan ja voittikin kaksinkamppailun. Neuvosto vaati Raphaelia tappamaan Pimikon, mutta sen sijaan Raphael leikkasi Pimikon ponihännän ja julisti itsensä voittajaksi. Paikalla olleet kaksi neuvoston jäsentä ei suvainnut tätä ja komensi jalkaklaanin Raphaelin ja Pimikon kimppuun. Kaksikko joutui tekemään yhteistyötä taistellessaan jalkaklaania, jalkaeliittiä, Chengiä ja Lady Silppuria vastaan. Raphael ja Pimiko selvisivät taistelusta voittajina, kun apuun tulivat loput Turtlesit.


title: Jalkaklaani

text: Turtles – mutanttikilpikonnat -televisiosarjassa jalkaklaanin jäsenet ovat korvattu roboteilla Silppurin tahdosta.


title: Jalkaklaani

text: Vuoden 2014 "Teenage Mutant Ninja Turtles" -elokuvassa Jalkaklaani on perinteisestä ninjaklaanista poiketen pelkkä yhdysvaltalainen rikollisjärjestö. Se piti New Yorkia uhan alla Silppurin johdolla. Ryhmän kakkosmiehenä toimi Eric Sacks, Silppurin adoptiopoika, Sacks Industriesin toimitusjohtaja ja April O’Neilin isän entinen tutkimustoveri. Kaduilla ja varsinaisessa kenttätyössä Jalkaklaanin joukkoja johti Karai. Jalkaklaani käytti perinteistä poiketen tuliaseita pääaseinaan.


title: Strateginen ilmapommitus

text: Strateginen ilmapommitus on sotastrategia, jonka tarkoitus on tuhota vihollisen kyky puolustautua esimerkiksi tuhoamalla sen maa- ja merivoimat. Pommituksiin voidaan käyttää strategisia pommikoneita, pitkän tai keskipitkän kantaman ohjuksia tai ydinaseistettuja hävittäjäpommikoneita. Hyökkäykset tehdään vihollisen voittamisen kannalta tärkeisiin kohteisiin.


title: Strateginen ilmapommitus

text: Strategisia pommituksia suorittivat mm. Yhdistynyt kuningaskunta ja Yhdysvallat 1943-1945 Saksaa vastaa: britit päiväpommituksina ja yhdysvaltalaiset yöpommituksina. Brittien ajatus siirtyä yksittäisten kohteiden yöpommituksista kaupunkialueiden yöpommituksiin syntyi ajatuksesta, joka perustui tutkimuksiin yöpommitusten epätarkkuudesta. Kaupungeissa joka tapauksissa aiheutuvan tuhon, myös siviilituhojen, uskottiin vaikuttavan saksalaisten yleiseen tahtoon taistella toinen maailmansota loppuun rauhaan taipumalla jo ennen miehitystä. Siviilikohteiden massapommittaminen tarkoituksella voi osoittautua sotarikokseksi.


title: Strateginen ilmapommitus

text: Strategisten pommitusten vastakohta on taktinen pommitus, jonka tarkoituksena yleensä on tukea "kaukotykistönä" maavoimien toimintaa. Yksi tällainen malli on liittynyt salamasotaan, siihen, että ylivoimainen Luftwaffe käytti mm. Junkers Ju 87 -syöksypommittajia kohteiden tuhoamiseen puolustajan syvyydessä auttaen panssarijoukkoja läpäisemään nopeasti rintama.


title: Ryan Murphy

text: Ryan Murphy -nimisiä henkilöitä ovat:


title: Kolkka

text: Kolkka on neliönmuotoinen, suunnilleen lakion korkuinen heraldinen airutkuvion sukuinen tunnus, joka sijaitsee kilven oikeassa yläkulmassa. Kooltaan se on pienempi kuin varsinainen neliö, joka täyttää kilvestä noin neljäsosan. Mikäli kolkka sijaitsee kilven vasemmassa yläkulmassa, sen nimitys on vasen kolkka.


title: Kolkka

text: Yleisimmin kolkka liitetään vaakunaan vasta jälkikäteen lisäyksenä. Tällöin se voi peittää osan vaakunan alkuperäisistä tunnuksista, mutta vaakunaselityksessä mainitaan tästä huolimatta myös kolkan peittämät tunnukset.


title: Winnipeg Jets

text: Winnipeg Jets on kanadalainen ammattitason jääkiekkoseura, joka on lähtöisin Winnipegin kaupungista, Manitoban provinssista. Seura pelaa Pohjois-Amerikan National Hockey Leaguessa, ja se kuuluu läntiseen konferenssiin ja on keskisen divisioonan jäsen. Joukkue toimi alun perin Atlantan kaupungissa Yhdysvaltojen puolella nimellä Atlanta Thrashers, kunnes vuonna 2011 kanadalaisyhtiö True North Sports & Entertainment osti seuran ja siirsi sen Kanadan puolelle Winnipegiin.


title: Winnipeg Jets

text: Seura on saanut nimensä Winnipegin alkuperäisen NHL:ssä ja WHA:ssa pelanneen joukkueen mukaan. Alkuperäinen Jets toimi vuosina 1972–1996, jonka jälkeen se kaupattiin Phoenixin kaupunkiin ja se muutti nimensä Phoenix Coyotesiksi. Nykyinen Jetsin joukkue pelaa kotiottelunsa MTS Centressä. Seura jatkoi kaudet 2011–2012 ja 2012–2013 itäisen konferenssin kaakkoisessa divisioonassa, johon Atlanta Thrasherskin oli kuulunut, mutta siirrettiin ennen kautta 2013–2014 läntisen konferenssin keskiseen divisioonaan.


title: Winnipeg Jets

text: Seuran kapteenina toimii Blake Wheeler. Seuran päävalmentajana toimii mm. Toronto Maple Leafsiä aiemmin valmentanut Paul Maurice, ja toimitusjohtajana aiemmin Chicagossa työskennellyt Kevin Cheveldayoff. Uudistetun kanadalaisseuran ensimmäinen pelaajavaraus oli Mark Scheifele, joka kuitenkin pukeutui mustaan NHL-logolla varustettuun pelipaitaan ja lippalakkiin, sillä Jets ei ollut vielä varaustilaisuuteen mentäessä julkistanut uutta peliasuaan tai logoaan.


title: Winnipeg Jets

text: Seura julkisti logonsa virallisella verkkosivustollaan heinäkuussa 2011, ja pelipaitoihin tulevan Hornet-logon lisäksi julkistettiin myös kaksi muuta logoa, joita tullaan käyttämään organisaation oheistuotetavaroissa.


title: Winnipeg Jets

text: Atlantan kaupunki sai 1990-luvun loppupuolella oman NHL-seuransa liigan laajentuessa entistä suurempiin mittoihin, ja Atlanta Thrashers liitettiin NHL-kartalle 25. kesäkuuta 1997. Se oli kaupungille sen historian toinen NHL-seura, sillä edellinen seura Atlanta Flames siirrettiin Calgaryyn vuonna 1980 vasta kahdeksanvuotisen historiansa jälkeen ja se muutti nimensä Calgary Flamesiksi. 12-vuotisen historiansa aikana Thrashers pelasi NHL:n pudotuspeleissä vain kerran, kaudella 2006–2007. Kehnomman puoleisen menestyksensä lisäksi joukkueen lipputulot olivat varsin pienehköt sen viimeisimmillä kausilla.


title: Winnipeg Jets

text: Jo lokakuussa 2009 liikkui huhuja, joiden mukaan kanadalaisyhtiö True North Sports & Entertainment (TNSE), joka omistaa myös Jetsin kotiareena MTS Centren ja omisti AHL-joukkue Manitoba Moosen, olisi ostamassa Atlanta Thrashersin tarkoituksenaan siirtää seura Kanadan puolelle Winnipegiin. 28. toukokuuta 2011 yhtiö tiedotti ostaneensa seuran ja aikovansa siirtää seuran Kanadaan. Globe and Mail -lehden mukaan kauppa olisi tehty jo 20. toukokuuta. NHL kuitenkin kielsi väitteen myöhemmin, mutta myönsi että neuvottelut siirrosta olivat jo loppusuoralla. 31. toukokuuta NHL:n komissaari Gary Bettman saapui Winnipegin MTS Centressä pidettyyn tiedotustilaisuuteen ja varmisti Atlanta Thrashersin siirron Winnipegiin, ja että seura liittyisi NHL:ään kaudelle 2011–2012.


title: Winnipeg Jets

text: Kausikorttien myynti Jetsin otteluihin aloitettiin 1. kesäkuuta, ja ensimmäisenä kortteja pääsivät noutamaan yksinoikeudella Manitoba Moosen kausikorttiomistajat. Kausikortteja laitettiinkin myyntiin heti 13 000 kappaletta, sillä seura halusi todistaa että lipunostajia riittäisi paitsi nyt, myös jatkossa. Ensimmäisen kolmen ja puolen tunnin aikana seuran kausikortteja myytiin 1 870 kappaletta Manitoban joukkueen kausikorttilaisille, ja luku kasvoi 4 170 kappaleeseen seuraavan päivän aikana, ja kolmantena päivänä kausikortteja oli myyty jo 7 158 kappaletta. Virallinen kausikorttien myynti yleisölle aloitettiin 4. kesäkuuta, ja kaikki kausikortit myytiin loppuun vain 17 minuutissa. Kun tavoitteena ollut 13 000 kappaletta oli myyty, True North & Sports Entertainment käynnisti kausikorttien odotuslistan, joka kuitenkin jouduttiin lopettamaan kahden tunnin kuluttua sen perustamisesta sillä siihen oli liittynyt jo peräti 8 000 henkilöä.


title: Winnipeg Jets

text: Seuran otteluaikataulut kaudelle 2011–2012 julkaistiin virallisesti 23. kesäkuuta, ja joukkue kohtasi ensimmäisessä runkosarjaottelussaan Montreal Canadiensin MTS Centressä 9. lokakuuta 2011. Ennen tätä Jets ja Columbus Blue Jackets pelasivat kuitenkin kaksi harjoittelutason ottelua niin ikään MTS Centressä kuin myös Columbuksen kotiareena Nationwide Arenassa. Runkosarjakauden kohokohtana voitaneen pitää Jetsin ja Phoenix Coyotesin, entisen Winnipegin NHL-seuran, kohtaamista. Joukkueet kohtasivat kaudella kahdesti, 15. lokakuuta Phoenixissa ja 1. joulukuuta Winnipegissä, jolloin Coyotesin joukkue pelasi alkuperäiskaupungissaan ensimmäistä kertaa viiteentoista vuoteen.


title: Winnipeg Jets

text: True North Sports & Entertainment tiedotti, että ilmoitus joukkueen nimestä tulisi julki vasta kausikorttien myynnin jälkeen. Jo tässä vaiheessa oli varmaa, ettei joukkuetta nimettäisi Thrashersiksi, sillä yhtiö ei hankkinut nimen käyttöoikeuksia seuran mukana, ja nimen omistusoikeudet jäivät Atlantaan.


title: Winnipeg Jets

text: Ennen siirtoa takaisin Kanadaan TNSE ilmoitti uudistavansa joukkueen valmennustiimin kokonaan, ja ensimmäiseksi yhtiö lunasti jäljellä olevat vuodet toimitusjohtaja Rick Dudleyn sopimuksesta. Tilalle hankittiin neljä päivää myöhemmin ennen Chicago Blackhawksissa työskennellyt Kevin Cheveldayoff


title: Winnipeg Jets

text: Päävalmentajaksi pyrki myös Thrashersin valmentaja Craig Ramsay, jonka kanssa neuvottelut kuitenkin lopetettiin tuloksettomina. Lopulta päävalmentajaksi palkattiin aiemmin Manitoba Moosen peräsimessä työskennellyt Claude Noel.


title: Winnipeg Jets

text: Winnipegin joukkue ei toistaiseksi ole julkistanut yhtäkään median yhteistyökumppania. Aiemmin Winnipegin otteluita radiosta lähettänyt CJOB kuitenkin on ilmaissut halunsa jatkaa Jetsin työkumppanina ja lähettää edelleen joukkueen ottelut kuultaviksi radioaalloilla. Kilpaileva paikallisasema CFRW on kuitenkin odotettavasti tekemässä tarjousta kotipelien lähetysoikeuksista.


title: Alo Bärengrub

text: Alo Bärengrub (s. 12. helmikuuta 1984 Kehtna, Viron SNT) on virolainen jalkapalloilija, joka edusti kotimaansa seurojen (muun muassa JK Nõmme Kalju) lisäksi norjalaista FK Bodø/Glimtiä. Puolustajana pelannut Bärengrub edusti Viron maajoukkuetta 48 ottelun verran vuosina 2004–2014.


title: Derby Philosophical Society

text: Derby Philosophical Society oli tieteellinen seura, joka toimi Englannin Derbyssä 1700-luvun lopulta 1850-luvun puoliväliin.


title: Derby Philosophical Society

text: Seuran perustajaksi mainitaan yleensä Erasmus Darwin, mutta jo ennen hänen järjestämiään kokouksia Derbyssä oli järjestetty yleisöluentoja, ja John Whitehurst oli osallistunut tähtitiedettä ja sähköoppia käsittelevän yhdistyksen toimintaan. Samaan epämuodolliseen seuraan kuului myös maanmittari ja karttojen laatija Peter Perez Burdett. Valistuksen aikana monissa kaupungeissa perustettiin erilaisia "kirjallisuus- ja filosofiaseuroja ja-yhdistyksiä", ja teollisen vallankumouksen keskeisenä paikkana Derby sai niistä luonnollisesti osansa. Kaupungissa oli ollut panimo- ja silkkiteollisuutta jo 1700-luvun alkupuolella, ja vuosisadan lopulla sinne tuli puuvilla-, posliini-, rauta- ja mineraalikyplyläteollisuutta, jotka vahvistivat Derbyn asemaa alueen taloudellisena ja kulttuurillisena keskuksena.


title: Derby Philosophical Society

text: Darwin aloitteli seuran toimintaa pian Derbyyn muuttonsa jälkeen 1783, mutta se sai varsinaisen yhdistysmuodon 1784. Muita jäseniä olivat geologi ja kelloseppä John Whitehurst, tehtailija ja kirjailija Robert Bage, pastori Thomas Gisborne, kemisti Charles Sylvester, Jedediah Struttin pojat keksijä ja tehtailija William Strutt ja hänen mesenaattiveljensä Joseph Strutt ja kuuluisa filosofi Herbert Spencer sekä hänen isänsä George. Seura kokoontui viralliseen kokoukseen joka kuukauden ensimmäisenä lauantaina. Darwin oli toivonut seuran julkaisevan artikkeleita, mutta siitä ei tullut mitään. Sen sijaan se onnistui järjestämään luentotilaisuuksia ja kokoamaan hienon kirjaston, jossa oli etenkin muiden tiedeseurojen julkaisuja ja kemiaa käsitteleviä teoksia, sillä kaupungin tehtailijoita kiinnostivat kemian sovellukset. Kemian lisäksi lääketiede oli seuran erityisen kiinnostuksen kohteena, sillä jäsenistössä oli useita lääkäreitä. Seura kutsui myös tiedemiehiä pitämään vierailuluentoja ja julkisia kokeita, joiiden tyyppisiä on kuvattu Joseph Wrightin maalauksissa.


title: Derby Philosophical Society

text: Seura piti yhteyksiä myös muihin saman ajan tiedeseuroihin, etenkin Birminghamin Lunar societyyn, jonka jäsen James Watt kävi pitämässä esityksen vastikään kehitetystä höyrykoneesta. Seurat kokosivat kirjastojaan samaan tahtiin, Darwin toivoi niiden pitävän yhteisiä kokoksiakin joskus, ja vastaperustettu Derbyn seura yritti lähettää Birminghamiin viestin ilmapallolla, jonka laskettiin laskeutuvan Lunar societyn kokoontumispaikkaan Soho housen pihalle. Tuuli ei kuitenkaan ollut ennusteen mukainen, ja ilmapallo päätyi muualle.


title: Derby Philosophical Society

text: Lähestyvä Ranskan suuri vallankumous toi politiikan mukaan myös filosofisten seurojen keskusteluihin. Vuonna 1791 Lunar societyn jäsenen, pappi ja kemisti Joseph Priestleyn laboratoriot tuhottiin Birminghamin mellakoissa, jotka oli suunnattu Priestleyn kaltaisia liberaaleja kirkon uudistajia vastaan. Derby Philosophical Society päätti kuukausikokouksessaan lähettään Priestleylle surunvalittelukirjeen, jossa se myös rohkaisi Priestleytä jättämään hedelmättömän poleemisen teologian ja keskittymään luonnontieteelliseen työhön. Priestley kiitti mutta vastasi jatkavansa teologian parissa, minkä hän kokee ihmiskunnan tulevaisuuden kannalta tärkeämmäksi työksi. Tästä seurasi kiivasta väittelyä: seuran jäsen julkaisi ilmoituksen jossa sanoi että seuran nimissä julkaistu kannanotto oli vain viiden jäsenen (kaikkiaan 37:stä) tehtailema. Seuraavalla viikolla seura erotti kirjeen lähettämistä julkisesti vastustaneen jäsenensä ja huomautti, ettei kirjeessä oltu otettu kantaa Priestleyn poliittiseen toimintaan.


title: Derby Philosophical Society

text: Darwinin kuoltua 1802 seuran toiminta hiipui jonkun verran. Hänen jälkeensä puheenjohtajaksi tuli William Strutt. 1800-luvun puolella seura vaikutti Derbyn yleisen lastensairaalan (1810), teknisen koulun (1825) ja arboretumin (1840) perustamiseen. Vuonna 1857 seura lakkautettiin ja yhdistettiin Derbyn kaupunginmuseoon. Seura lahjoitti museolle neljäntuhannen niteen kirjaston ja laajan kokoelman "matemaattisia ja luonnontieteellisiä laitteita, näytteitä ja fossiileita".


title: ILS

text: ILS tai ils voi viitata:


title: Leyla Zana

text: Leyla Zana (syntynyt 3. toukokuuta 1961 Diyarbakır, Turkki) on turkkilainen kurdipoliitikko ja ihmisoikeusaktivisti.


title: Leyla Zana

text: Etniseltä taustaltaan Leyla Zana on kurdi. Hänet valittiin ensimmäisenä kurdinaisena Turkin parlamenttiin vuonna 1991. Zana on ollut toistuvasti vangittuna kurdien oikeuksia puolustavien mielipiteittensä vuoksi. Hän on naimisissa poliitikko ja aktivisti Mehdi Zanan kanssa ja heillä on kaksi lasta, poika Ronay (s. 1976) ja tytär Ruken.


title: Leyla Zana

text:
Zanalle myönnettiin vuoden 1994 vangitsemisen jälkeen useita sananvapauspalkintoja ja hän on ollut ehdolla Nobelin rauhanpalkinnon saajaksi vuosina 1995 ja 1998.
Leyla Zana syntyi 3. toukokuuta 1961 Bachen kylässä, Silvanin alueella Diyarbakırin maakunassa. Hänen isänsä työskenteli vedenjakelussa. Zanalla on neljä siskoa ja yksi veli. Hän aloitti kouluun varhain, mutta perinteisiä arvoja kannattava ja konservatiivinen isä lopetti hänen koulunsa kesken jo kolmen vuoden jälkeen. Tämän jälkeen Zana teki kotitöitä perheen maatilalla. Perheen naiset olivat hyvin alisteisessa asemassa miehiin nähden.


title: Leyla Zana

text: Vuonna 1975, Leylan ollessa 14-vuotias, hänet naitettiin 35-vuotiaalle serkulleen Mehdille. Mehdi Zana oli paikallinen nouseva kurdipoliitikko jonka Leyla oli nähnyt vain hänen kampanjoidessaan Turkin työväenpuolueen nimissä heidänkin alueellaan. Ennen Leylan ja Mehdin avioliittoa Mehdi ja muut puolueen johtohahmot oli tuomittu 15 vuodeksi vankeuteen, mutta heidät armahdettiin 1974 ja he perustivat puolueen uudestaan. Mehdin vapautuessa hänen äitinsä oli pyytänyt Leylan kättä tämän isältä. Aviopari muutti Diyarbakiriin ja 1977 Mehdi äänestettiin kaupungin pormestariksi. Turkin hallinto ei hyväksynyt kurdien valitsemaa pormestaria ja Diyarbakir piiritettiin ja sen varat jäädytettiin. Pormestari pyysi apua eurooppalaisilta kolleegoiltaan mutta ranskalaisten avustuslähetyksiä ei päästetty perille. Näiden vuosien aikana Leyla Zana sai ensikosketuksensa politiikkaan. Vuoden 1980 vallankaappauksen yhteydessä Mehdi pidätettiin ilman syytteitä ja tuomittiin vankilaan 35 vuodeksi. Leylalla ja Mehdillä oli tässä vaiheessa yksi lapsi ja Leyla odotti seuraavaa.


title: Leyla Zana

text: Leyla Zana sanoo että miehensä vangittuna ollessa hän alkoi kiinnostua politiikasta ja omasta taustastaan. Siihen asti hän oli elänyt aina jonkun toisen päätösten mukaan mutta miehensä ollessa vangittuna hän joutui itse tekemään päätöksiä. Hän kertoo ettei hänen annettu yhdessä vaiheessa nähdä miestään puoleen vuoteen ja samoihin aikoihin hän alkoi lukea puutteellisella lukutaidollaan poliittista kirjallisuutta. Hän opiskeli itsenäisesti turkkia ja hankki lukiotodistuksen. Lisäksi Zana toimi puhenaisena muidenkin vankien omaisten puolesta.


title: Leyla Zana

text: Vuoteen 1984 mennessä hän oli alkanut ottaa osaa aktiiviseen poliittiseen toimintaan ja tämä hiersi pariskunnan välejä sillä Mehdi olisi halunnut Leylan tekevän asioita vain hänen puolestaan eikä itsenäisesti. Hiljalleen edennyt muutos sai käänteensä 1988 kun Leyla Zana pidätettiin ensimmäisen kerran. Leyla oli ollut helteisenä heinäkuun päivänä monien muiden vankien omaisten kanssa odottamassa vankilan edessä päästäkseen näkemään miehensä. Vierailijat vietiin puutarhaan jossa heille kerrottiin etteivät he tänään pääsisi näkemään vankeja. Samanaikaisesti muurin takaa kuului kuinka vankilassa hakattiin miehiä joita he olivat tulleet katsomaan. Väkijoukko nousi kapinaan ja alkoi huutaa ja heitellä kiviä. Leyla pidätettiin 83 muun kanssa, virallisesti pidätyksen syyksi mainittiin kapinaan yllyttäminen. Leylaa pidettiin ensin viikko tutkintavankeudessa ja sen jälkeen vangittiin 50 päiväksi. Vankilassa Leyla tutustui erilaisista taustoista tuleviin naisiin samassa tilanteessa ja naisten ihmisoikeudet rupesivat kiinnostamaan häntä. Hänen varhaisessa elämässään naiset olivat olleet suunnilleen kotieläimen asemassa, tieto aseistetuista kurdinaisista taiselemassa sai hänet muuttamaan suhtautmista itseensä ja naisiin muutenkin. Vankilassa ollessaan hän omien sanojensa mukaan rupesi poliittiseksi aktivistiksi.


title: Leyla Zana

text:
Leyla valittiin 1991 turkin parlamenttiin ja 1994 hänet puoluetovereineen pidätettiin. Leylan molemmat lapset pakenivat Eurooppaan muutaman vuoden sisällä pidätyksestä. Hänen aviomiehensä Mehdi oli armahdettu vuonna 1991 ja vangittu sen jälkeen uudestaan. Leylalle tarjottiin armahdusta terveydellisistä syistä vuonna 1997, mutta hän kieltäytyi. Leyla kärsii osteoporoosista ja maksaongelmista. Hän pysyi vangittuna vuoden 2004 kesäkuuhun.
Vuoden 2004 vapauttamisensa jälkeen Leyla on ollut syytettynä ja vangittuna useita kertoja.


title: Leyla Zana

text: Leyla Zanan poliittinen aktiivisuus alkoi hänen toimistaan Mehdi Zanan ollessa vangittuna. Hän alkoi puolustaa ensin vankilassa olevan miehensä oikeuksia, opiskeli turkkia ja hankki sekä peruskoulu että lukiotodistuksen kolmessa vuodessa. Leylasta tuli vankien omaisten puhenainen ja hän aloitti työskentelyn vastaperustetussa ihmisoikeusyhdistyksessä Diyarbakirissa. Pian hän alkoi kirjoittaa Yeni Ülke lehteen ja hänestä tuli kansallisesti tunnettu hahmo.


title: Leyla Zana

text: Lehti joutui viranomaisten hampaisiin ja lopetettiin, mutta Leyla oli ehtinyt nousta suosituksi hahmoksi turkin kurdien keskuudessa. 20. lokakuuta 1991 hän voitti alueensa vaalit ylivoimaisesti 84% äänienemmistöllä ja tuli ensimmäisenä kurdinaisena valituksi turkin parlamenttiin. Leyla aloitti uransa parlamentissa skandaalilla, turkiksi lausutun virkavalansa loppuun hän lisäsi kurdiksi ”Taistelevansa jotta kurdit ja turkkilaiset voisivat elää yhdessä demokraattisessa puitteissa”. Kurdin käyttäminen julkisissa yhteyksissä oli rikollista ja vain poliitikoille myönnetty juridinen koskemattomuus esti hallintoa pidättämästä häntä heti.


title: Leyla Zana

text: Leyla jatkoi kurdien oikeuksien puolustamista, vieraili ulkomailla ja piti kurdien väreissä olevaa päähuivia. Ankaran turvallisuustuomioistuimen yleinen syyttäjä haki toistuvasti (27.11.1991, 16.12.1992, 25.5.1993 ja 2.7.1993) Leylan ja muiden DEP:n edustajien syytesuojan poistamista vedoten Turkin rikosoikeuden artiklaan 125. 2. maaliskuuta 1994 kansalliskokous poisti Leylan ja hänen puoluetovereidensa Hatip Diclen, Orhan Doganin ja Selim Sadakin juridisen koskemattomuuden ja heidät pidätettiin. Leylaa ja hänen puoluetovereitaan pidettiin vangittuina ilman syytettä kunnes 16. kesäkuuta 1994 heitä syytettiin artiklan 125 mukaisesti maan yhtenäisyyden vaarantamisesta, mutta 8. joulukuuta 1994 Ankaran turvallisuustuomioistuimessa pidetyssä oikeuskäsittelyssä artiklan 125 mukaiset syytteet kumottii ja heitä syytettiin artiklan 168 mukaisesta aseellisen ryhmän tuksemisesta ja tuomittiin 15 vuodeksi vankeuteen. Oikeus katsoi syytettyjen osallistuneen separatistiseen toimintaan Kurdistanin työväenpuolueen (PKK) ohjeistamina. Syytettyjen katsottiin piilotelleen militantteja, painostaneen paikallisia johtajia vakiinnutamaan PKK:n asemaa heidän alueillaan. Lisäksi syytettyjen pitämien puheiden ja heidän kirjoituksiensa joissa he puolustivat kurdien oikeuksia katsottiin tukevan PKK:n toimintaa.


title: Leyla Zana

text: Leyla kumppaneineen valitti Euroopan ihmisoikeustuomioistuimeen, vedoten artikloihin 6 ja 10, etteivät he olleet saaneet oikeudenmukaista oikeudenkäyntiä puolueettomassa tuomioistuimessa ja heidän ilmaisunvapauttaan oli loukattu.


title: Leyla Zana

text: Varsin pian vangitsemisen jälkeen Amnesty International tunnusti Leylan poliittiseksi vangiksi ja hänelle myönnettiin Thorolf Rafton muistopalkinto. Vangitsemista seuraavana vuonna hänelle myönnettiin Saharov-palkinto, Aachenin rauhanpalkinto, Bruno Kreisky -palkinto ja hänet nimettiin Nobelin rauhanpalkinto ehdokkaaksi.


title: Leyla Zana

text: Leyla Zanan tapaus sai palkintojen myötä runsaasti huomiota maailmalla ja 27. marraskuuta 1997 Euroopan ihmisoikeustuomioistuimessa päätettiin yksimielisesti että Leylan ja hänen puoluetovereidensa tapauksessa oli rikottu monia heidän oikeuksistaan. Vuonna 1998 Leyla kirjoitti artikkelin kurdilaisesta uudesta vuodesta ja sen seurauksena hänen vankeuttaan pidennettiin kahdella vuodella. Samana vuonna Leyla oli uudelleen ehdokkaana Nobelin rauhanpalkinnon saajaksi.


title: Leyla Zana

text: Kansainvälisen yhteisön painostus Leyla Zanan vapauttamiseksi jatkui ja 17. heinäkuuta 2001 Euroopan ihmisoikeustuomioistuin totesi että Leyla puoluetovereineen ei ollut saanut oikeudenmukaista oikeudenkäyntiä ja ettei heille ollut annettu riittävästi aikaa valmistautua uusiin syytteisiin ennen oikeudenkäyntiä. Seuraavana kesänä 16. kesäkuuta 2004 Euroopan ihmisoikeustuomioistuin katsoit turkin rikkoneen vapaiden vaalien periaatteita ja määräsi valtion maksamaan yhteensä lähes 700 000 euroa korvauksia Leyla Zanalle ja muille vuoden 1994 puolueen kieltämisessä paikkansa menettäneille edustajille.


title: Leyla Zana

text: Turkin parlamentti oli hyväksynyt Euroopan ihmisoikeustuomioistuimen helmikuussa 2003 voimaan tulevan päätöksen, että henkilöllä jota ei ollut kuultu oikeudenmukaisesti oli oikeus uuteen oikeuskäsittelyyn ja 4. helmikuuta 2003 syytetyt hakivat virallisesti uutta oikeudenkäyntiä lakimuutokseen vedoten. Uusi oikeudenkäynti pidettiin Ankaran turvallisuustuomioistuimessa helmikuun 2003 ja huhtikuun 2004 välillä ja syytettyjen tuomiot pidettiin ennallaan. Oikeudenkäynnin ei katsottu nousseen kansainvälisten standardien vaatimalle tasolle, prosessin katsottiin loukanneen syytettyjen syyttömyysolettamaa, yhdenvertaisuusperiaatteita, oikeutta julkiseen kuulemiseen sekä oikeutta kohtuullisen pituiseen oikeuskäsittelyyn. Tuomioistuimen ei myöskään katsottu olleen puolueeton tai riippumaton. Lisäksi tuomioistuimen ja syyttäjän kastottiin jättäneen tutkimatta kahden syytetyn kaltoinkohteluepäilyt.


title: Leyla Zana

text: Korkein oikeus mitätöi Ankaran turvallisuustuomioistuimessa pidetyn uusintakäsittelyn 14. heinäkuuta 2004. Se oli ensimmäisten kuulemisten yhteydessä vapauttanut Leyla Zanan ja kolme tämän kollegaa 9. kesäkuuta 2004. Korkein oikeus katsoi, että alempi oikeusaste ei ollut pitänyt oikeudenmukaista käsittelyä ja että se oli jättänyt huomiotta, että perusoikeuksia ja -vapauksien osalta kansainvälisten sopimusten ja maan lakien ollessa ristiriidassa kansainvälisen sopimuksen kanta on ratkaiseva. Korkein oikeus myös viittasi Euroopan ihmisoikeustuomioistuimen kuudenteen artiklaan joka säätelee oikeudenmukaista oikeudenkäyntiä. Vapautumisensa jälkeen Leyla Zana vieraili Euroopan parlamentissa kiittämässä vuonna 1995 annetusta Saharov-palkinnosta ja Euroopan parlamentin solidaarisuudesta. Puheessaan hän vetosi rauhan puolesta moniin eri tahoihin.


title: Leyla Zana

text: Vapauttamisensa jälkeen Leyla Zana on ollut syytettynä useasti ja hänet tuomittiin Diyarbakırin oikeudessa uudestaan kymmeneksi vuodeksi vankeuteen 4. joulukuuta 2008.Tällä kertaa häntä syytettiin terroristijärjestöön kuulumisesta. Perusteluina oikeus esitti Zanan 18. heinäkuuta 2007 ja 21. maaliskuuta 2008 pitämiä puheita. Leyla Zana valitti tuomiosta. Diyarbakırin syyttäjä vaati Leylan tuomion pidentämistä vedoten puheisiin joissa hän oli puhunut vangitusta PKK johtajasta Abdullah Öcalanista kurdien johtajana ja viitannut PKK:n toimiin vapaustaisteluna. Ranskassa aloitettiin kampanja Leylan tukemikseksi 10. helmikuuta ja maaliskuussa 2009 monet paikalliset ihmisoikeusaktivisti aloittivat kampanjan Leylan vapauttamiseksi. 28. heinäkuuta Leyla tuomittiin vuodeksi ja kolmeksi kuukaudeksi vankeuteen PKK:n propagandan levittämisestä. Leylaa vastaan oli odottamassa yli kymmenen syytettä. Syyskuun kahdeksantea Leylaa syytettiin uudestaan laittoman propagandan levittämisestä, perusteena hänen kurdilaisen uudenvuoden juhlissa 2007 pitämänsä puhe jossa hän oli nimennyt Öcalanin yhdeksi kolmesta kurdien johtajista. 12. joulukuuta 2009 Leyla Zana ja 34 muuta DTP:n jäsentä menettivät viideksi vuodeksi oikeutensa äänestää ja osallistua vaaleihin.


title: Leyla Zana

text: 8. huhtikuuta 2010 Leyla Zana tuomittiin poissaolevana kolmeksi vuodeksi vankeuteen. Hänen edustajansa totesi että he luonnollisesti valittavat päätöksestä.


title: Leyla Zana

text: Turkin vaalilautakunta kielsi ensin Leyla Zanaa ja muutamaa muuta kurdivaikuttajaa osallistumasta vuoden 2011 vaaleihin mutta se johti laajoihin protesteihin kurdialueilla ja lautakunta joutui taipumaan.


title: Leyla Zana

text: Leyla ja 35 muuta BDP (Baris ve Demokrasi Partisi, Rauhan ja Kehityksen Puolue) ehdokasta valittiin turkin parlamenttiin 12. kesäkuuta 2011 pidetyissä vaaleissa.


title: Leyla Zana

text: 24. toukokuuta 2012 Leyla Zana tuomittiin vankilaan kymmeneksi vuodeksi. Häntä syytettiin propagandasta laittoman organisaation puolesta sekä rikoksesta laittoman organisaation puolesta kuulumatta siihen. Syytteet perustuivat yhdeksään eri puheeseen jotka Zana oli pitänyt vuosina 2007-2008.


title: EL/M-2083

text: EL/M-2083 on kiintopallon yhteydessä oleva ilmavalvontatutka. Pystyy havaitsemaan erityisesti matalalla olevia lentokoneita. Tarpeeksi korkealla olevia ilma-aluksia se voi havaita 500 kilometrin etäisyydeltä. Se perustuu phased array tutkatekniikkaan.


EL/M-2083


title: (100001) 1982 UC3

text: (100001) 1982 UC (kirjoitetaan myös (100001) 1982 UC3) on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi G. Aldering vuonna 1982. Koska 1982 UC:n absoluuttinen magnitudi (H) on 15,8, sen läpimitta on todennäköisesti kahden ja neljän kilometrin välillä.


title: Tethered Aerostat Radar System

text: Tethered Aerostat Radar System on kiintopalloon kiinnitetty valvontatutka. Se voi nousta heliumin avulla 4600 metrin korkeuteen, vain yhdellä kaapelilla maahan kiinnitettynä. Koska niin pitkä sähköjohto painaisi liikaa, tutka sisältää ilmaan nousevan voimanlähteen. Runko on polyuretaani päällysteistä Tedlar -kalvoa.


title: Tethered Aerostat Radar System

text: Kantama: 370 kilometriä.


title: Tethered Aerostat Radar System

text: Lockheed Martin 275K


title: Lockheed Martin 275K

text: Lockheed Martin 275K on kiintopallomalli, jota käytetään TV Marti tv-ohjelman lähettämiseen Kuubaan Floridan Cudjoe Key:stä. Lentokorkeus on kilometrejä.


title: 2826 Ahti

text: 2826 Ahti on Marsin ja Jupiterin väliseen pääasteroidivyöhykkeeseen kuuluva pikkuplaneetta eli päävyöhykkeen asteroidi. Sen löysi Yrjö Väisälä vuonna 1939. Pikkuplaneetta sai nimensä suomalaisen mytologian Ahdin mukaan. Ennen nimeämistään asteroidi tunnettiin tunnuksella 1939 UJ. Ahti kiertää asteroidivyöhykkeen ulko-osissa ja sen läpimitta on noin 37 kilometriä.


title: Ahti (täsmennyssivu)

text: Ahti voi tarkoittaa seuraavia:


title: Riccardo Del Turco

text: Riccardo Del Turco (s. 7. syyskuuta 1939 Fiesole, Italia) on italialainen pop- ja rocklaulaja. Hänet tunnetaan kansainvälisesti kappaleesta ”Uno tranquillo”, josta on tehnyt käännöksen muun muassa The Tremeloes nimellä ”Suddenly You Love Me” sekä Tapani Kansa ja Vilperin Perikunta nimellä ”Päättyneet on päivät”. Hänen kappaleensa ”Luglio” oli Italian singlelistan kärjessä kaksi viikkoa heinäkuussa 1968.


title: 681 Gorgo

text: 681 Gorgo on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi August Kopff vuonna 1909. Pikkuplaneetan nimi tulee kreikkalaisen mytologian gorgojen mukaan. Ennen kuin asteroidi sai nimensä se tunnettiin tunnuksella 1909 GZ. Koska Gorgon absoluuttinen magnitudi (H) on 11,0, sen läpimitta on todennäköisesti viidentoista ja neljänkymmenen kilometrin välillä.


title: Marquise Goodwin

text: Marquise Goodwin (s. 19. marraskuuta 1990) on yhdysvaltalainen yleisurheilija, jonka päälaji on pituushyppy, sekä amerikkalaisen jalkapallon pelaaja.


title: Marquise Goodwin

text: Goodwin voitti Bydgoszczin alle 20-vuotiaiden MM-kilpailuissa 2008 kultaa pituushypyssä tuloksella 774 ja 4 × 100 metrin viestissä. Hän oli toinen alle 20-vuotiaiden Pan-Amerikan mestaruuskilpailujen pituushypyssä Port of Spainissa 2009 ja voitti NCAA:n mestaruuden 2010 tuloksella 815. Vuonna 2011 hän voitti Yhdysvaltojen-mestaruuden hypättyään 2,1 m/s myötätuulessa tuloksen 833. Shenzhenin kesäuniversiadeissa 2011 hän sijoittui pituushypyssä toiseksi tuloksella 803 cm. Daegun MM-kilpailuissa samana vuonna hän sijoittui pituushypyn karsinnassa kolmanneksitoista tuloksella 802 cm ja oli ensimmäinen loppukilpailusta karsiutunut. Viimeisinä jatkoon menneet Kim Deok-Hyeon ja Christopher Tomlinson hyppäsivät myös parhaallaan 802 cm, mutta heidän toiseksi pisin hyppynsä oli pidempi kuin Goodwinillä.


title: Marquise Goodwin

text: Goodwin voitti vuonna 2012 Yhdysvaltain olympiakarsintojen pituushyppykilpailun hypättyään silloisen ennätyksensä 833. Goodwin sai vuonna 2017 yhden vuoden kilpailukiellon laiminlyötyään olinpaikkatietojensa ilmoittamisen.


title: Marquise Goodwin

text: Buffalo Bills varasi Goodwinin vuoden 2013


title: Christopher Ferguson

text:
Christopher J. Ferguson (s. 1. syyskuuta 1961) on Yhdysvaltain laivaston kommodori ja NASAn astronautti.
Hän lensi ensi kertaa avaruuteen avaruussukkula "Atlantiksen" pilottina lennolla STS-115 9.9.–21.9.2006. Seuraavaksi hän toimi STS-126:n komentajana 14.11.–30.11.2008. Hän toimi myös avaruussukkulaohjelman viimeisen avaruussukkulalennon STS-135 "Atlantiksen" komentajana 8.7.–21.7.2011.


title: Christopher Ferguson

text: Ferguson liittyi Yhdysvaltain laivastoon. Hän sai laivaston lentäjän kelpoisuuden 1986. Hän lensi F-14 Tomcatlla ja palveli lentotukialuksella USS Forrestal (CVA-59) Pohjois-Atlantilla, Välimerellä ja Intian valtamerellä. Hän kävi myös laivaston hävittäjälentäjien asekoulua (ns. TOPGUN). Hänet valittiin laivaston koelentokouluun 1989, mistä hän valmistui 1992.


title: Christopher Ferguson

text: Vuonna 1994 hän osallistui F-14:n ilmasta-maahan laukaistujen aseiden testaamiseen. Hän toimi myös vuoden ajan laivaston koelentokoulussa kouluttajana. Vuonna 1995 hän palveli USS "Nimitz"illä Irakin lentokieltoalueen valvonnassa.


title: Christopher Ferguson

text: Ferguson valittiin NASAn astronauttikoulutukseen 1998. Hän toimi sukkulalentojen STS-118, STS-128 ja STS-129 CAPCOMina ("Capsule Communicator") eli Maassa olevana lennonvalvonnan ja lennolla olevan sukkulamiehistön viestinnän yhteyshenkilönä.


title: Christopher Ferguson

text:
Hän on ollut kahdesti avaruudessa: sukkulalennon STS-115 pilottina (2006) ja sukkulalennon STS-126 (2008) komentajana.
Ferguson toimi avaruussukkulaohjelman viimeisen lennon STS-135 "Atlantiksen" komentajana heinäkuussa 2011.


title: Christopher Ferguson

text: Fergusonilla on puolalaiset sukujuuret. Hän on naimisissa Sandra Cabotin kanssa. Heillä on kolme lasta.


title: Valebrotulat

text: Valebrotulat (Parabrotulidae) on partanilkkakaloihin kuuluva kalaheimo. Heimon lajit elävät valtamerien syvissä vesissä.


title: Valebrotulat

text: Valebrotulojen heimoon kuuluu kolme lajia kahdessa suvussa. Heimon taksonominen sijoittelu on epäselvä. Toisinaan sen katsotaan olevan läheisempää sukua kivinilkoille, mutta useimmiten heimo luokitellaan kuuluvaksi partanilkkakaloihin, joissa lähimpiä sukulaisia ovat toukkabrotulat.


title: Valebrotulat

text: Valebrotulat ovat pienikokoisia kaloja ja kasvavat korkeintaan noin 6 cm pitkiksi. Ruumiinmuodoltaan ne ovat pitkulaisia ja suomuttomia ja muistuttavat ankeriaskaloja. Suu on pienhkö ja alaleuka työntyy yläleukaa pidemmälle. Hampaat ovat pienet "Parabrotula"- suvun lajeilla ja hieman suuremmat "Leucobrotula"-suvussa. Kalojen selkä- ja peräevät ovat yhtyneet pyrstöevän kanssa. Valebrotuloilta puuttuuvat vatsaevät ja uimarakko. Valebrotulalajit ovat vivipaarisia eli synnyttävät eläviä poikasia.


title: Valebrotulat

text: Valebrotuloja tavataan laikuttaisesti Atlantin, Intian valtameren ja Tyynenemren alueilta. Ne elävät yleensä 600–1 500 metrin syvyydellä merenpinnasta.


title: Tony McQuay

text: Tony McQuay (s. 16. huhtikuuta 1990) on yhdysvaltalainen pikajuoksija.


title: Tony McQuay

text: Hän voitti 400 metrin juoksun Yhdysvaltojen-mestaruuden 2011 ajalla 44,68. Daegun MM-kilpailuissa samana vuonna hän karsiutui alkuerissä. Vuonna 2012 McQuay oli toinen Yhdysvaltain olympiakarsintojen 400 metrillä ennätyksellään 44,49. Lontoon olympialaisissa hän selviytyi 400 metrillä välieriin ja sai 4 × 400 metrin viestissä hopeaa juostuaan kolmannen osuuden Yhdysvaltain joukkueessa. Seuraavana vuonna hän sai kotimaansa mestaruuskilpailuissa 400 metrillä hopeaa. Moskovan MM-kilpailuissa 2013 McQuay saavutti 400 metrillä hopeaa ajalla 44,40 ja kuului kultaa voittaneeseen 4 × 400 metrin viestijoukkueeseen. Hän voitti pitkän viestin maailmanmestaruuden myös Pekingin MM-kilpailuissa 2015.


title: Tony McQuay

text: McQuay voitti IAAF World Relays -kilpailuissa kultaa 4 × 400 metrin viestissä 2014 ja 2015. Rio de Janeiron olympialaisissa 2016 hän juoksi toisen osuuden kultaa voittaneessa Yhdysvaltojen joukkueessa 4 × 400 metrin viestissä. Hän voitti World Relays -kisojen 4 × 400 metrin viestissä kultaa jälleen 2017. Hän juoksi 2017 Lontoon MM-kilpailuissa 4 × 400 metrin viestin alkuerissä. Loppukilpailussa Yhdysvallat sai toisella kokoonpanolla hopeaa.


title: Celador

text: Celador on maailmanlaajuinen tuotantoyhtiö, joka aloitti toimintansa itsenäisenä tuotantoyhtiönä vuonna 1983. Se on tuottanut useita suosittuja viihdeohjelmia, joista tunnetuin on Haluatko miljonääriksi?, ja yhteistyössä tuottettu elokuva "Slummien miljonääri".


title: Celador

text: Yhtiön puheenjohtaja on Paul Smith. Rob Davis omistaa osuuden yrityksestä.


title: Celador

text: Vuonna 2006 Celador tarjosi Haluatko miljonääriksi? -ohjelman myytäväksi. Sen osti 2waytraffic seuraavana vuonna. Samalla 2waytraffic osti Celadorin.


title: Celador

text: Vuonna 2004 Celador ryhtyi oikeustoimenpiteisiin Disneytä vastaan väittämällä, että Disney ei ollut maksanut voittojaan. Valamiesoikeudenkäynnissä Los Angelessa kesäkuussa 2010 tuomaristo myönsi Celadorille 269 miljoona dollaria vahingonkorvauksia siitä, ettei ollut saanut osaansa voitoista.


title: Jonathan Huberdeau

text: Jonathan Huberdeau (s. 4. kesäkuuta 1993 Saint-Jérôme, Quebec, Kanada) on kanadalainen jääkiekkoilija, pelipaikaltaan keskushyökkääjä. Hän edustaa NHL-seura Florida Panthersia. Panthers varasi Huberdeaun kolmantena pelaajana esällä . Huberdeau voitti tulokaskaudellaan 2012–2013 Calder-palkinnon, joka myönnetään kauden parhaalle tulokkaalle.


title: Ryan Strome

text: Ryan Strome (s. 11. heinäkuuta 1993 Mississauga, Ontario) on kanadalainen jääkiekkoilija, pelipaikaltaan keskushyökkääjä. Hän edustaa New York Islandersia NHL:ssä. Islanders varasi Stromen viidentenä pelaajana kesällä .


title: Ryan Strome

text: Strome pelasi vuosina 2009–2013 OHL:ää Barrie Coltsissa ja Niagara IceDogsissa. Viimeisellä OHL-kaudellaan 2012–2013 hän toimi myös IceDogsin kapteenina. Huhtikuussa 2013 Strome siirtyi NHL-seura New York Islandersin organisaatioon.


title: Mark Scheifele

text: Mark Scheifele (s. 15. maaliskuuta 1993 Kitchener, Ontario) on kanadalainen jääkiekkoilija, joka edustaa NHL-joukkue Winnipeg Jetsiä. Hän on pelipaikaltaan keskushyökkääjä ja laukoo oikealta. Scheifelen vahvuudet ovat kokonaisvaltaisuudessa. Hän on isokokoinen pelaaja, jolla on hyvä pelikäsitys ja työmoraali.


title: Mark Scheifele

text: Scheifele pelasi juniorina kotikaupungissaan Kitchener Jr. Rangersissä Alliance Pavilion Leagueta. Kauden jälkeen Saginaw Spirit varasi hänet seitsemännellä kierroksella 134. pelaajana OHL:n Priority Selectionissa 2009. Kaudeksi 2009–2010 hänet lähetettiin Kitchener Dutchmenin B-nuoriin Greater Ontario Junior Hockey Leagueen. Kauden jälkeen Spirit myi Scheifelen ja 2. kierroksen varauksen vuodelle 2013 pelaajaoikeudet Barrie Coltsiin vaihdossa maalivahti Mavric Parksiin elokuussa 2010. Kaksi viikkoa myöhemmin hän teki Coltsin kanssa sopimuksen.


title: Mark Scheifele

text: Kaudella 2010–2011 Scheifele oli Coltsin toiseksi paras pistemies tehoilla 22+53=75. Hän voitti 53 syötöllä OHL:n syöttöpörssin, pelasi kärkilupausten tähdistöottelussa ja valittiin tulokkaiden toiseen tähdistökenttäliseen. TSN:n tammikuun 2011 listauksessa Scheifelen oli sijalla 21., mutta Winnipeg Jets varasi hänet lopulta ensimmäisen kierroksen seitsemäntenä pelaajana .


title: Mark Scheifele

text: Scheifele vakuutti kautta 2011–2012 edeltäneissä harjoitusotteluissa ja lokakuussa 2011 Jets teki Scheifelen kanssa tulokassopimuksen. Hän aloitti kauden NHL:ssä. Scheifele teki ensimmäisen NHL-maalinsa 19. lokakuuta 2011 Toronto Maple Leafsin James Reimerin taakse. Hän ehti pelata NHL:ssä seitsemän ottelua tehden yhden maalin, ennen kuin 23. lokakuuta hänet lähetettiin takaisin OHL:n Coltsiin. Kun joukkue ei saanut paikkaa pudotuspeleissä, Jets lähetti Scheifelen pelaamaan AHL-joukkue St. John’s IceCapsiin Calder Cupin pudotuspeleihin.


title: Mark Scheifele

text: Kaudella 2012–2013 Scheifele haki paikkaa Jetsissä harjoitusleirin kautta ja aloittikin kauden NHL:ssä. Hän oli kuitenkin katsomossa monessa ottelussa ja hänet lähetettiin neljän ottelun jälkeen takaisin Coltsiin. Runkosarjassa hän oli joukkueen toiseksi paras pistemies tehoilla 39+40=79 ja voitti OHL:n pudotuspelien maali- ja pistepörssin 21 ottelussa tehoilla 15+26=41.


title: Mark Scheifele

text: Kausi 2013–2014 oli Scheifelen varsinainen tulokaskausi NHL:ssä ja hän oli yksi suosikeista voittamaan Calder Memorial Trophyn 2014. Hän pelasi kaikissa 60 Jetsin ottelussa ennen olympialaistaukoa, mutta oli maaliskuussa 2014 New York Islandersia vastaan kärsityn polvivamman vuoksi sivussa loppukauden.


title: Mark Scheifele

text: Kaudella 2014–2015 Scheifele teki 82 runkosarjassa ottelussa tehot 15+34=49 ja neljässä playoff-ottelussa yhden syöttöpisteen.


title: Mark Scheifele

text: Scheifele pelasi alle 18-vuotiaiden MM-kilpailuissa vuonna 2011 ja valittiin kolmen parhaan pelaajan joukkoon. Alle 20-vuotiaiden MM-kilpailuissa hän pelasi 2012 ja 2013. Vuonna 2012 Scheifele voitti pronssia ja seuraavana vuonna hänet valittiin Kanadan kolmen parhaan pelaajan joukkoon.


title: Mark Scheifele

text: Scheifele on pelannut kolmet aikuisten MM-kilpailut, joista hänellä on kultaa 2016 ja hopeaa 2017.


title: Taikatemput paljastuvat

text: Taikatemput paljastuvat ("Breaking the Magicians' Code: Magic's Biggest Secrets Finally Revealed") on sarja televisio-ohjelmia, joissa taikatemppujen ja illuusioiden salat on selitetty. Alkuperäistä televisiosarjaa esitettiin Yhdysvalloissa Foxilla ja Iso-Britanniassa Sky- sekä ITV -televisiokanavilla vuosina 1997-98. Vuosina 2008-09 sarjasta tilattiin kolmetoista uutta jaksoa, jotka lähetti Yhdysvalloissa MyNetworkTV ja Britanniassa ITV4. Suomessa sarjaa on esittänyt ainakin TV Viisi.


title: Hitman: Absolution

text: Hitman: Absolution on IO Interactiven kehittämä hiiviskelypeli "Hitman" -pelisarjaan. Square Enix julkaisi pelin 20. marraskuuta 2012 Microsoft Windowsille, PlayStation 3:lle, Xbox 360:lle ja Macintoshille.


title: Hitman: Absolution

text: "Hitman: Absolution" käyttää IO Interactiven Glacier 2 -pelimoottoria yhdistäen perinteisiä "Hitman"-pelimekaniikoita täysin uusien kanssa. "Hitman: Absolution" paljastettiin virallisesti E3-messuilla Los Angelesissa vuonna 2011.


title: Hitman: Absolution

text: IGN antoi pelille arvosanaksi 9/10 arvostelussaan.


title: Oulun sarjakuvaseura

text: Oulun sarjakuvaseura ry on vuonna 1980 perustettu yhdistys, jonka tarkoituksena on tukea Oulun sarjakuvakulttuuria. Se on sarjakuvaharrastajien, -piirtäjien ja -tutkijoiden yhdistys, joka pyrkii edistämään sarjakuvan tuntemusta ja kriittistä lukemista sekä parantamaan pohjoissuomalaisen sarjakuvan asemaa.


title: Oulun sarjakuvaseura

text: Vuoden 2014 alussa toimintaa ylläpitämään perustettiin Oulun sarjakuvakeskus. Se järjestää sarjakuvatapaamisia, lukupiirejä, sarjakuvatyöpajoja ja näyttelytoimintaa. Marraskuussa järjestettävä Oulun sarjakuvafestivaali on seuran suurin vuosittainen tapahtuma.


title: Oulun sarjakuvaseura

text: Seura jakaa Skrew you -tunnustuspalkintoja sarjakuvan hyväksi tehdystä työstä. Seura on julkaissut 12 numeroa "Kupla"-sarjakuvalehteä (vuosina 1980-1984) ja 13 numeroa Ruuvari -sarjakuvalehteä yhdessä Oulun yliopiston ylioppilaskunnan kanssa (1988-1995).


title: Oulun sarjakuvaseura

text: Oulun sarjakuvaseura julkaisee Ruutukaava-verkkosarjakuvalehteä, joka ilmestyy noin kuusi kertaa vuodessa. Lehdessä julkaistaan suomalaista sarjakuvaa, jonka tekijät ovat pääosin Oulusta tai Pohjois-Suomesta.


title: Oulun sarjakuvaseura

text: Lehden ensimmäinen numero ilmestyi maaliskuussa 2011.


title: Oulun sarjakuvaseura

text: Lehtien lisäksi Oulun sarjakuvaseura on julkaissut sarjakuva-albumeita. Tunnetuin näistä lienee André Franquinin "Mustat sivut", josta on otettu kolme painosta. Vuoden 2012 Oulun sarjakuvafestivaaleilla julkaistiin Mika Svenskin (1961–2009) muistoalbumi "Johannes - poliittisesti epäkorrekti Mika Svensk". Vuonna 2013 julkaistiin Ruutukaava 2 -albumi, joka on kooste vuoden 2012 "Ruutukaava"-verkkosarjakuvalehdistä.


title: Khan Malaythong

text: Khan "Bob" Malaythong (s. 10. huhtikuuta 1981 Vientiane, Laos) on yhdysvaltalainen sulkapalloilija.


title: Khan Malaythong

text: Malaythong syntyi Laosissa, mutta muutti Yhdysvaltoihin kahdeksan vuoden ikäisenä. Hän voitti nelinpelissä Yhdysvaltain avoimet yhdessä Tony Gunawanin kanssa kahdesti peräkkäin vuosina 2002 ja 2003. Malaythong voitti maansa mestaruuden nelinpelissä vuosina 2003 ja 2005, jonka lisäksi hän sai kultaa myös sekanelinpelistä vuoden 2005 kisoissa. Hän oli voittamassa miesten nelinpelin Pan-Amerikan-mestaruuskilpailuissa 2005 ja osallistui myös saman vuoden MM-kisoihin. Malaythong voitti nelinpelin Yhdysvaltain-mestaruuden myös vuosina 2006 ja 2007. Hän sai Pan-Amerikan kisoissa 2007 nelinpelissä hopeaa Howard Bachin ja sekanelinpelissä pronssia May Mangkalakirin kanssa. Malaythong osallistui Pekingin olympialaisissa 2008 nelinpeliin Bachin kanssa ja sijoittui jaetulle viidennelle tilalle.


title: Käsi- ja taideteollisuusliitto Taito

text: Käsi- ja taideteollisuusliitto Taito ry ja alueelliset käsi- ja taideteollisuusyhdistykset muodostavat valtakunnallisen kaksikielisen palvelu- ja asiantuntijajärjestön Taito Groupin. Vuonna 1913 perustettu Käsi- ja taideteollisuusliitto Taito ry hoitaa järjestön yhteisiä asioita, toimialan kehittämistä ja viestintää sekä kotimaisia ja kansainvälisiä yhteyksiä. Liiton julkaisema TAITO-lehti on ilmestynyt yhtäjaksoisesti jo vuodesta 1907.


title: Käsi- ja taideteollisuusliitto Taito

text: Koko maassa toimivan järjestön verkostoon kuuluu 21 käsi- ja taideteollisuusyhdistystä ja niiden 130 kiinteää toimipaikkaa. Järjestö on merkittävä työllistäjä. Sen palveluksessa on noin 200 vakinaista toimihenkilöä, ja lisäksi työssä on mukana projektihenkilöstöä, kurssiopettajia, työllistämisvaroin palkattuja ja harjoittelijoita.


title: Murray Hocking

text: Murray Ian Hocking (s. 31. toukokuuta 1971 Melbourne) on australialainen entinen sulkapalloilija.


title: Murray Hocking

text: Hocking osallistui olympialaisiin kerran, Atlantassa 1996. Hän pelasi tuolloin kaksinpelissä ja sekanelinpelissä, jossa hänen parinsa oli Lisa Campbell, mutta putosi molemmissa turnauksissa jo ensimmäisellä kierroksella. Hocking pelasi urallaan 250 nelinpeliottelua, joista hän voitti 153 sekä 89 kaksinpeliottelua, joista hän voitti 53.


title: Ciudad Guayana

text:
Ciudad Guayana on kaupunki Venezuelassa, Bolívarin osavaltiossa, Orinoco- ja Caroníjokien yhtymäkohdassa.
Vuonna 2010 siellä arvioitiin olevan 1 017 970 asukasta, mikä teki siitä Venezuelan viidenneksi suurimman kaupungin.


title: Robert Craft

text: Robert Lawson Craft (20. lokakuuta 1923 Kingston, New York – 10. marraskuuta 2015 Gulf Stream, Palm Beach County, Florida) oli yhdysvaltalainen kapellimestari. Hän teki aikoinaan yhteistyötä Stravinskin kanssa ja tuli tunnetuksi myös toisen Wienin koulukunnan teosten johtamisesta. Hän opiskeli Juilliard Schoolissa ja Berkshire Music Centerissä sekä lisäksi yksityisesti Pierre Monteux’n johdolla.


title: Robert Craft

text: Craft oli ensimmäinen "Wozzeckin" ja "Lulun" esitykset johtanut yhdysvaltalainen. Hän myös kantaesitti Stravinskin teoksia tämän myöhäiseltä uralta. Suurelta osin Craftin ansiosta Stravinski alkoi hyödyntää kaksitoistasäveljärjestelmää. Craftille myönnettiin kaksi Grand Prix du Disqueta ja Edison-palkinto. Vuonna 2002 Craft sai kansainvälisen Prix du Disque -palkinnon elinaikaisista saavutuksista. Hän kirjoitti lukuisia kirjoja muun muassa Stravinskista; osassa teoksista hän työskenteli Stravinskin itsensä kanssa. Hän sai Yhdysvaltain akatemian ja taide- ja kirjallisuusinstituutin erikoispalkinnon luovasta työstään kirjallisuuden alalla.


title: Robert Craft

text: Craftin johtamiin orkestereihin lukeutuivat New Yorkin filharmonikot, Philadelphian orkesteri, Chicagon sinfoniaorkesteri, Clevelandin orkesteri, San Franciscon sinfoniaorkesteri, Los Angelesin filharmonikot, Saint Louisin sinfoniaorkesteri, Minneapolisin sinfoniaorkesteri ja monet ulkomaalaiset orkesterit. Tavoitteena oli julkaista Stravinskin, Schönbergin ja Webernin koko tuotannot Naxoksella Craftin johtamina.


title: Konoša

text: Konoša () on kaupunkimainen taajama Arkangelin alueella Luoteis-Venäjällä. Se sijaitsee Vologdan ja Arkangelin välisen rautatien varrella 400 kilometriä Arkangelista lounaaseen. Lähin kaupunki Velsk sijaitsee maanteitse 122 kilometriä itään.


title: Konoša

text: Taajama on Konošan piirin keskus. Asukkaita taajamassa oli vuoden 2010 väestönlaskennan mukaan 12 432, koko piirissä 26 106.


title: Konoša

text: Konoša perustettiin vuonna 1898 Arkangelin radan rakentamisen yhteydessä ja se on edelleen ensisijaisesti rautatiepaikkakunta. Paikkakunnan nimi tulee samannimisestä joesta. Vuonna 1931 Konošasta tuli kaupunkimainen taajama ja vuonna 1935 piirinpääkaupunki. Taajama kasvoi nopeasti vuosien 1935-1940 välillä. Toisen maailmansodan aikana Konošan kautta rakennettiin Vorkutaan johtava Petšoran rautatie, pääasiassa vankileirityövoimalla.


title: Ksenija Pervak

text: Ksenija Pervak (, s. 27. toukokuuta 1991 Tšeljabinsk, Venäjä) on kazakstanilainen tennispelaaja. Parhaimmillaan hän on ollut WTA-listan sijalla 37 syyskuussa 2011. Pervak on voittanut urallaan yhden WTA-turnauksen ja seitsemän ITF-turnausta kaksinpelissä. Hän on edustanut joulukuusta 2011 lähtien Kazakstania.


title: Ksenija Pervak

text: Junioriurallaan Pervak voitti kaksinpelin Australian avoimissa 2009. Loppuottelussa hän voitti Laura Robsonin.


title: Ksenija Pervak

text: Vuonna 2010 Pervak selviytyi välieriin Slovenian WTA-turnauksessa, jossa hävisi Johanna Larssonille. Syyskuussa hän saavutti yhden puolivälieräpaikan. Helmikuussa 2011 Pervak selviytyi kahdessa WTA-turnauksessa puolivälieriin. Heinäkuussa 2011 hän pääsi välieriin Bad Gasteinin turnauksessa ja loppuotteluun Bakun turnauksessa. Ammattilaisurallaan Pervak on päässyt Grand Slam -turnauksissa parhaimmillaan neljännelle kierrokselle Wimbledonissa 2011. Muissa Grand Slam -turnauksissa hän on pudonnut ensimmäisellä kierroksella.


title: Ksenija Pervak

text: Syyskuussa 2011 Pervak saavutti uransa ensimmäisen WTA-turnausvoiton, kun hän voitti Taškentin turnauksen loppuottelussa Eva Birnerován.


title: Dvar

text: Dvar on venäläinen virtuaaliyhtye. Yhtyeen musiikki on tyylilajiltaan darkwavea. Yhtyeen kahden jäsenen henkilöllisyydet ovat tuntemattomia. Heidän mukaansa kappaleiden sanoitukset ovat enochian-kieltä ja että ne olisivat kertoneet heille heidän unissaan esiintynyt Dvar-niminen olio.


title: Kärki (heraldiikka)

text: Kärki on kolmionmuotoinen, pohjaltaan lähes koko kilven levyinen heraldinen airutkuvion sukuinen tunnus. Se ulottuu pystysuunnassa kilven reunasta reunaan, ja Suomen heraldiikassa sen suunta on ylöspäin. Vastaavaa alaspäin osoittavaa kuviota kutsutaan kumokärjeksi.


title: Kärki (heraldiikka)

text: Mikäli kärki ei ylety kilven yläreunaan saakka, puhutaan alennetusta kärjestä. Vielä matalampi, alle kilven puoleen väliin ulottuva kuvio on alainen kärki. Kuviona kärki on aina teräväkulmainen erotuksena polvikorosta johdettuihin samantyylisiin kuvioihin, joissa kulma on suora- tai tylppäkulmainen.


title: 88611 Teharonhiawako

text: 88611 Teharonhiawako on Neptunusta kauempana Aurinkoa kiertävä pikkuplaneetta eli transneptuninen kohde. Se kuuluu Kuiperin vyöhykkeeseen ja on cubewano. Teharonhiawako löydettiin Deep Ecliptic Surveyllä vuonna 2001. Pikkuplaneetta sai nimensä irokeesien Teharonhiawako-jumalan mukaan. Ennen kuin pikkuplaneetta sai nimensä se tunnettiin tunnuksella 2001 QT297. Teharonhiawakon läpimitta on noin 176 ± 20 kilometriä. Teharonhiawakolla on myös kuu, jonka nimi on Sawiskera. Teharonhiawakon systeemin, eli Teharonhiawakon ja Sawiskeran yhteenlaskettu massa on noin ~3,2×10 kg.


title: Súðavík

text: Súðavík (Súðavíkurhreppur) on kunta ja kalastajakylä Pohjois–Islannissa Länsivuonoilla. Kunnan asukasluku on 192 (1. tammikuuta 2011).


title: Súðavík

text: 16. tammikuuta 1995 Súðavíkin kunnassa sattui lumivyöry, jossa menehtyi 14 henkilöä. Sen johdosta kunta siirrettiin turvallisemmalle alueelle. Vanhat talot myytiin viranomaisille ja uusia rakennettiin tilalle. Entisen kunnan alueella on kiellettyä asua talvella lumivyöryvaaran takia.


title: Súðavík

text: Turma oli pahin Islannissa sattunut luonnonkatastrofi 76 vuoteen. Lumivyöry murskasi noin kaksikymmentä taloa, kun lumi vyöryi alas 700 metriä korkeaa vuorenrinnettä. Sen alle jäi 26 ihmistä, joista 12 onnistuttiin pelastamaan. Kahdeksan lasta kuoli lumivyöryssä.


title: Francisco Rodríguez (nyrkkeilijä, s. 1945)

text: Francisco Antonio Rodríguez Brito (s. 20. syyskuuta 1945 Cumaná) on venezuelalainen nyrkkeilijä.


text:
Rodríguez voitti kultaa Méxicon olympialaisten 1968 kevyessä kärpässarjassa (48 kg). Hän selviytyi suoraan toiselle kierrokselle, jolla kukisti Kuuban Rafael Carbonellin tuomariäänin 5–0. Puolivälierissä hän voitti srilankalaisen Hatha Karunaratnen kehätuomarin keskeytyksellä, välieräottelussa Yhdysvaltojen Harlan Marbleyn tuomariäänin 4–1 ja loppuottelussa eteläkorealaisen Ji Yong-Jun 3–2. Hän oli Lontoon olympialaisiin 2012 saakka Venezuelan ainoa olympiavoittaja.
Lempinimellä ”Morochito” tunnettu Rodríguez kantoi Venezuelan lippua Münchenin 1972 olympialaisten avajaisissa. Hän hävisi kisojen ensimmäisessä ottelussaan australialaiselle Dennis Talbotille, ja putosi jatkosta. Rodríguez voitti kultaa Pan-Amerikan kisojen kärpässarjassa (51 kg) 1967 ja 1971.


title: Lulz Security

text: Lulz Security (tunnetaan paremmin nimellä LulzSec) oli kuudesta jäsenestä koostuva hakkeriryhmittymä. Ryhmä toimi viidenkymmenen päivän ajan alkuvuodesta 2011.


title: Lulz Security

text: Olemassaolonsa aikana ryhmä hyökkäsi muun muassa uutiskanava Foxin, elektroniikkayhtiö Sonyn, FBI:n, CIA:n, brittiläisen SOCAn ja Yhdysvaltain senaatin kimppuun. LulzSec julkaisi myös 62 000 käyttäjätunnusta ja salasanaa eri internetpalveluihin.


title: Lulz Security

text: Ryhmä kertoi hyökkäystensä syyksi sen, että he yksinkertaisesti pystyivät tekemään ne ja halusivat pitää hauskaa toisten kustannuksella.


title: Lulz Security

text: FBI ilmoitti 6. maaliskuuta 2012, että ryhmän johtajana pidetty Sabu on tehnyt yhteistyötä poliisin kanssa elokuusta 2011.


title: Lyfing

text: Lyfing (k. 1020) oli Canterburyn arkkipiispa vuosina 1013–1020, jota ennen hän toimi Wellsin piispana vuodesta 999 vuoteen 1013. Hän kruunasi kaksi Englannin kuningasta: Edmund Rautakyljen vuonna 1016 ja Knuut Suuren seuraavana vuonna.


title: Lyfing

text: Lyfing on haudattu Canterburyn tuomiokirkkoon lähelle Pyhän Martinin alttaria.


title: Palotarkastus

text: Palotarkastus on palo- ja pelastusviranomaisen, yleensä kunnan tai kaupungin palotarkastajan suorittama katselmus, jossa kiinteistön ja uudisrakennuksen paloturvallisuus säännöllisesti tarkastetaan.


title: Palotarkastus

text: Palotarkastuksen tarkoituksena on pelastuslain 34 §:n mukaan ehkäistä ihmisille, omaisuudelle tai ympäristölle tulipaloista tai muista onnettomuuksista aiheutuvaa vaaraa.


title: Jyrhämäjärvi (Murmanskin alue)

text: Jyrhämäjärvi (, "Jurhjamjajarvi") on pieni järvi asumattomalla alueella Murmanskin alueen lounaisosassa Venäjällä, lähellä Suomen ja Venäjän rajaa. Järven korkeus merenpinnasta on 249 metriä. Järven pituus noin 1,75 kilometriä ja leveys noin 1 kilometri. Järveen laskee Niluttijärvi. Sen läpi virtaa Vuosnajoki; lasku-uoma järvestä alavirtaan tunnetaan matkailupiireissä myös nimellä "Karelski Baškaus".


title: Haluan kuolla arvokkaasti

text: Haluan kuolla arvokkaasti () on 25. tammikuuta 2009 ensi-iltansa saanut tositarinaan perustuva brittiläinen draamaelokuva.


title: Haluan kuolla arvokkaasti

text: Elokuva kertoo tohtori Anne Turneristä (Julie Walters), jonka puoliso kuolee elokuvan alussa PSP-rappeumasairauteen. Pian miehensä kuoleman jälkeen Anne alkaa kärsiä tasapaino-ongelmista, mikä saa hänet hakeutumaan lääkärille. Diagnoosiksi paljastuu sama rappeumasairaus, johon hänen miehensäkin menehtyi. Hän tietää mitä kärsimys voi pahimmillaan olla ja ilmoittaa lapsilleen haluavansa tehdä itsemurhan leikattuaan sanomalehdestä artikkelin, jossa kerrotaan Zürichissä sijaitsevasta eutanasiaa tukevasta klinikasta. Anne yrittää tappaa itsensä tukehduttamalla muovipussilla ja lääkkeiden yliannostuksella, mutta epäonnistuu. Hän matkustaa lastensa kanssa Zürichiin, jonne hän on kutsunut myös BBC:n toimittajia. Siellä hän päättää päivänsä eutanasiaklinikalla.


title: Doo-Wops & Hooligans

text: Doo-Wops & Hooligans on yhdysvaltalaisen Bruno Marsin 4. lokakuuta 2010 julkaistu debyyttialbumi. Albumi sijoittui ilmestyttyään Yhdysvaltain Billboard 200 -listan kolmannelle sijalle ja nousi kymmenen parhaan joukkoon Australian, Irlannin, Kanadan ja Uuden-Seelannin listoilla.


title: Doo-Wops & Hooligans

text: Albumin ensimmäinen single "Just the Way You Are" julkaistiin 19. heinäkuuta 2010. Ilmestyessään se sai loistavan vastaanoton. Se saavutti ykköspaikan Alankomaissa, Australiassa, Britanniassa, Irlannissa, Kanadassa, Saksassa, Uudessa-Seelannissa, ja Yhdysvaltain Billboard Hot 100 -listalla. Kappale pääsi kymmenen parhaan kappaleen joukkoon muun muassa Italiassa, Norjassa, Ruotsissa, Tanskassa ja Unkarissa. Se myi myös nelinkertaista platinaa Australiassa ja Yhdysvalloissa ja kaksinkertaista platinaa Uudessa-Seelannissa.


title: Doo-Wops & Hooligans

text: Myös 28. syyskuuta 2010 julkaistu toinen single "Grenade" menestyi edeltäjänsä tavoin erinomaisesti. Ykköspaikka irtosi jälleen muun muassa Australiassa, Kanadassa, Uudessa-Seelannissa, ja Yhdysvaltain Billboard Hot 100 -listalla. Suomessa "Grenade" saavutti Suomen virallisen singlelistan kolmannen sijan. Edellisen singlen tavoin "Grenade" myi nelinkertaista platinaa Australiassa ja Yhdysvalloissa ja kaksinkertaista platinaa Uudessa-Seelannissa.


title: Doo-Wops & Hooligans

text: Albumin kolmas ja viimeinen single "The Lazy Song" julkaistiin 15. helmikuuta 2011. Se menestyi hiukan edeltäjiään heikommin, mutta nousi ykköspaikalle Britannian, Tanskan ja Unkarin listoilla. Suomen virallisella singlelistalla se saavutti 14. sijan.


title: Karl Johan Forsberg

text: Karl Johan Forsberg (28. heinäkuuta 1828 Vaasa – 19. syyskuuta 1901 Helsinki) oli suomalainen maatalouden kehittäjä, joka toimi valtionagronomina ja maataloushallituksen ensimmäisenä yli-insinöörinä.


title: Karl Johan Forsberg

text: Forsbergin vanhemmat olivat työnjohtaja, maanviljelijä Anders Forsberg ja Katarina Ulrika Hedenqvist. Hän opiskeli luonnontieteitä yliopistossa vuodesta 1847 alkaen ja toimi sitten maanviljelijänä. Vuonna 1860 hänestä tuli Maaskolan maanviljelyskoulun johtaja ja Viipurin läänin maanviljelysseuran sihteeri. Hänet nimitettiin ensin Kuopion läänin agronomiksi vuonna 1863, sitten itäisen piirin agronomiksi 1867 ja koko maan valtionagronomiksi vuonna 1881. Vuonna 1892 hänestä tuli maataloushallituksen yli-insinööri. Forsberg teki ulkomaanmatkoja, joiden yhteydessä hän vakuuttui, että Suomen on syytä kehittää karjataloutta. Tämän takia hän pyrki mm. edistämään rehukasvien viljelyä. Hän laati omakohtaisesti satoja viljelykiertosuunnitelmia, osallistui erilaisiin komiteoihin ja julkaisi mm. teoksen "Johdatus pienemmille maanviljelijöille maidon hoidossa ja voin valmistamisessa Holsteinin tavalla" vuonna 1866.


title: Karl Johan Forsberg

text: Forsbergin puoliso vuodesta 1854 oli Cecilia Weissman von Weissenstein (k. 1902).


title: Vuoden betonirakenne

text: Vuoden betonirakenne on vuosittain myönnettävä julkinen tunnustus rakennetulle uudelle betonirakenteelle, joita voivat olla miltei mitkä tahansa betonirakenteet. Nimityksen myöntää Betoniteollisuus ry. Palkinto on jaettu vuodesta 1970 alkaen.


title: Vuoden betonirakenne

text: Vuosina 1970–1975 nimityksen myönsi jo toimintansa lopettanut Suomen Betoniteollisuuden Keskusjärjestö ry. Kilpailuun laadittiin varsinaiset säännöt vuotta 1977 varten. Konstruktioiden vaativuuden ja innovaatioiden lisäksi kiinnitettiin huomiota entistä enemmän muun muassa betonirakenteen arkkitehtuuriin, sopeutumiseen ympäristöön ja taloudellisuuteen. Tuomariston edustavuutta laajennettiin. Vuonna 1980 sääntöjä tarkennettiin laajentamalla edelleen tuomariston kokoonpanoa ja painottamalla lisää arkkitehtuurin osuutta. Kilpailun yhtenä käännekohtana voidaan pitää vuotta 1982, jolloin voitto meni kulttuurirakennukselle. Vuoden 1986 sääntötarkistuksessa määriteltiin kilpailun tarkoitukseksi kehittää yhtä lailla sekä betoniarkkitehtuuria että betonirakentamisen tekniikkaa. Kilpailun suosio kasvoi 1990-luvulla. Vuodesta 1998 lähtien kilpailuun on voinut osallistua myös peruskorjauskohteita. Nykyään kilpailuun osallistuvien rakenteiden tulee olla rakennettu Suomeen. Betoniteollisuus ry:n mukaan rakennusmateriaalina betonia valmistetaan enemmän kuin mitään muuta materiaalia maailmassa.


title: Vuoden betonirakenne

text: Vuoden 2010 kilpailun säännöt vahvisti Betoniteollisuus, joka myös kutsui koolle tuomariston. Suomen Arkkitehtiliitto, Rakennusinsinöörit ja -arkkitehdit, Suomen Rakennusinsinöörien Liitto ja Suomen Betoniyhdistys nimesivät tuomaristoon kukin yhden jäsenen. Betoniteollisuus kutsui tuomaristolle sihteerin ja puheenjohtajan sekä yhden jäsenen, joka edusti julkista sanaa.


title: Vuoden betonirakenne

text: Kuvia vuosien 1970–1979 voittajista


title: Vuoden betonirakenne

text: Kuvia vuosien 1980–1989 voittajista


title: Vuoden betonirakenne

text:
Kuvia vuosien 1990–1999 voittajista
Kunniamaininta


title: Vuoden betonirakenne

text:
Kuvia vuosien 2000–2009 voittajista
Kunniamaininta


title: Vuoden betonirakenne

text:
Kuvia vuosien 2010– voittajista
Kunniamaininta


title: Tauno Kontio

text: Tauno Ilmari Kontio (14. syyskuuta 1929 Alatornio – 12. joulukuuta 2015 Turku) oli suomalainen juoksija, joka kuului Suomen yleisurheilumaajoukkueeseen 1950-luvulla.


title: Tauno Kontio

text: Tornion Pyryä edustanut Tauno Kontio on jäänyt tunnetuksi jälkipolville ennen kaikkea Helsingin kesäolympialaisten olympiasoihdun sytyttäjänä, kun Kreikasta tuotu olympiatuli ja keskiyön auringon tuli kohtasivat Torniossa Pohjan stadionilla heinäkuussa 1952. Ruotsista tuodun tulen toi olympiavoittaja Ville Pörhölä ja keskiyön auringon tulen Tauno Kontio.


title: Tauno Kontio

text: Tauno Kontion kehitys 1950-luvun alussa oli todella nopeaa. Vielä vuonna 1950 hänen päälajinsa oli korkeushyppy, jossa hän voitti piirinmestaruuden tuloksella 180 cm. Samana syksynä hän kokeili 800 metrin juoksua saavuttaen heti hieman yli 2 minuutin tuloksen. Seuraavana vuonna hän alitti 2 minuuttia, ja 800 metristä tulikin hänen ykköslajinsa. Olympiavuonna 1952 käydyssä Kalottimaaottelussa hän saavutti ajan 1.54,5.


title: Tauno Kontio

text: Kontio pääsi Kalevan kisoissa ensimmäisen kerran kuuden joukkoon vuonna 1953, jolloin hän sijoittui 400 metrillä neljänneksi ja 800 metrillä viidenneksi. Seuraavan vuoden Kalevan kisoissa hän sijoittui 800 metrillä toiseksi ja 400 metrillä kolmanneksi. Vuoden 1955 Kalevan kisoissa Kontio oli 800 metrillä neljäs.


title: Tauno Kontio

text: Vuonna 1956 Tauno Kontio siirtyi Turkuun ja vaihtoi seuraa edustaen siitä lähtien sikäläistä Turun Urheiluliittoa. Vuoden 1956 Kalevan kisoissa hän oli jälleen mitaleilla niin 400 kuin 800 metrillä eli saavutukset olivat samat kuin kaksi vuotta aiemmin: 400 metrillä kolmas ja 800 metrillä toinen.


title: Tauno Kontio

text: Turun Urheiluliitossa hän saavutti urallaan kaksi kertaa Suomen-mestaruuden 4 × 800 metrillä vuosina 1957 ja 1958. Hänen muut viestimitalinsa tulivat vuonna 1956: hopeaa 4 × 800 metrillä ja pronssia 4 × 400 metrillä.


title: Tauno Kontio

text: Arvokkaimpana palkintonaan hän pitää SM-mitalien lisäksi Marskin kisoista Helsingistä vuonna 1954 saavuttamaansa kunniapalkintoa – marsalkka Mannerheimin ratsun kipsiveistosta.


title: Tauno Kontio

text: Tauno Kontio edusti Suomea kolmessatoista maaottelussa. Maaotteluvoiton hän saavutti kolme kertaa 800 metrillä: Jugoslavia-maaottelussa Belgradissa vuonna 1953 sekä kaksi Viro-maaottelun voittoa vuosina 1957 ja 1958.


title: Tauno Kontio

text: Bernin EM-kisoihin vuonna 1954 Kontio osallistui 800 metrille, mutta karsiutui alkuerissä. Edellisenä vuonna 1953 Kontio oli juossut ajan 1.50,0, joka sinä vuonna oli Suomen paras ja Euroopan tilastossa kymmenes. Ennätyksensä 1.49,5 Kontio juoksi vuoden 1956 Suomi–Ruotsi-maaottelussa Helsingissä. Hänen muut ennätyksensä ovat: 100 metriä 11,4; 400 metriä 49,0; 1 500 metriä 3.58,2; 400 metrin aidat 54,2 ja korkeus 180.


title: Tauno Kontio

text: Urheilu-uransa jälkeen Kontio oli Turun Urheiluliiton yleisurheilujaoston sihteeri vuosina 1968–1969.


title: Juri Ljubimov

text: Juri Petrovitš Ljubimov (; 30. syyskuuta 1917 Jaroslavl, Venäjän tasavalta – 5. lokakuuta 2014 Moskova) oli venäläinen teatterinäyttelijä ja -ohjaaja, joka tunnetaan erityisesti Taganka-teatterin perustajana.


title: Juri Ljubimov

text: Juri Ljubimov syntyi Jaroslavlissa Venäjän tasavallan aikana. Hän opiskeli teatterityötä Štšukin-teatterikoulussa 1930-luvulla ja palveli toisen maailmansodan ajan neuvostoarmeijassa (mm. Suomen-rintamalla). Sodan jälkeen hän liittyi Jevgeni Vahtangovin teatteriin. Ljubimov sai Stalin-palkinnon vuonna 1952 ja Neuvostoliiton valtionpalkinnon vuonna 1953. Hän ryhtyi opettamaan teatterityötä vuonna 1963 ja perusti seuraavana vuonna Taganka-teatterin Moskovaan. Teatterista tuli Ljubimovin aikana Moskovan suosituimpia, ja näyttelijäkaartiin kuuluivat muiden muassa Vladimir Vysotski ja Alla Demidova. Ljubimov toi näyttämölle myös Mihail Bulgakovin teoksen "Saatana saapuu Moskovaan", joka oli ilmestynyt sensuroituna.


title: Juri Ljubimov

text: Vysotskin kuoleman jälkeen neuvostoviranomaiset kielsivät kaikki Ljubimovin ohjaustyöt, ja vuonna 1984 häneltä riistettiin Neuvostoliiton kansalaisuus. Tämän jälkeen Ljubimov työskenteli ulkomailla, mutta palasi Taganka-teatteriin vuonna 1989. Vuonna 1992 hänelle myönnettiin Venäjän kansantaiteilijan arvonimi ja 2011 Euroopan parlamentin teatterin erikoispalkinto. Vuonna 2011 hän luopui Taganka-teatterin johtajuudesta palkkakiistan takia.


title: Juri Ljubimov

text: Ljubimov ohjasi näytelmiä myös Suomessa (Kansallisteatterissa ja Tampereen teatterikesässä). Häneltä on suomennettu muistelmateos "Pyhä tuli".


title: Juri Ljubimov

text: Ljubimov kuoli 97-vuotiaana Moskovassa vuonna 2014.


title: Rex Walheim

text: Rex Joseph Walheim (s. 10. lokakuuta 1962) on Yhdysvaltain ilmavoimien upseeri ja NASAn astronautti.


title: Rex Walheim

text: Hän on osallistunut avaruussukkulalennoille STS-110 (2002), STS-122 (2008) ja STS-135 (2011). Walheim on syntynyt Redwood Cityssä, Kaliforniassa, mutta pitää Kalifornian San Carlosia kotikaupunkinaan.


title: Rex Walheim

text: Walheim liittyi ilmavoimiin vänrikkinä toukokuussa 1984. 1985 hän työskenteli Cavalier Air Force Stationssa, Pohjois-Dakotassa ohjusvaroitusryhmän komentajana. Lokakuussa 1986 hänet sijoitettiin Johnsonin avaruuskeskukseen Houstoniin, Texasiin, missä hän työskenteli mekaanisten järjestelmien lennonvalvojana ja avaruussukkulan laskupyörien, jarrujen ja kiitotien hätäpysäytysesteen johtavana operaatioinsinöörinä.


title: Rex Walheim

text: Walheimin seuraava komennus oli Air Force Space Commandin päämaja Colorado Springsissä, Coloradossa elokuussa 1989, missä hän toimi ohjusvaroitusjärjestelmän tutkien päivityksen johdossa. Hänet valittiin ilmavoimien koelentokouluun 1991, ja suoritti kurssin Edwards Air Force Basessa Kaliforniassa 1992. Hän työskenteli F-16:n koelentojen parissa Edwardsissa projektijohtajana ja myöhemmin avioniikan ja aseistuksen lentojen komentajana. Tammikuusta 1996 Walheim toimi kouluttajana ilmavoimien koelentokoulussa, missä hän työskenteli ennen valintaansa astronauttikoulutukseen.


title: Rex Walheim

text: Walheim valittiin NASAn astronauttikandidaatiksi maaliskuussa 1996 ja aloitti kaksi vuotta kestävän koulutuksen ja arvioinnin sukkulalentojen tehtäväspesialistina Johnsonin avaruuskeskuksessa elokuussa 1996. Hän on osallistunut kahdelle sukkulalennolle: STS-110 (8.–19.4.2002) ja STS-122 (7.–20.2.2008). Walheim on viettänyt 566 tuntia avaruudessa, joista 36 tuntia viidellä avaruuskävelyllä. Walheim osallistui heinäkuussa 2011 viimeiselle sukkulalennolle STS-135 tehtäväspesialistina.


title: Rex Walheim

text: Hän on naimisissa Margie Dotsonin kanssa. Heillä on kaksi lasta.


title: Erioikeusmääräys

text: Englantilaisessa juridisessa perinteessä erioikeusmääräys () oli määräys, jonka tuomioistuin antoi monarkin valtaoikeuksiin nojaten. Nykyään nämä erioikeusmääräykset ovat tuomioistuinten omaan valtaan perustuvia määräyksiä niiden päätösten toimeenpanemiseksi ja oikeuden toteuttamiseksi. Erioikeusmääräyksiä nimitetään myös erityisiksi muutoksenhakukeinoiksi (). Erioikeusmääräys on osoitettu toiselle tuomioistuimelle, viranomaiselle tai julkiselle virkamiehelle. Perinteiset erioikeusmääräykset ovat:


title: Luettelo Grönlannin kunnista

text: Tämä on luettelo Grönlannin kunnista. Grönlanti on jaettu viiteen kuntaan. Lisäksi saaren koiliskulmassa oleva Koillis-Grönlannin kansallispuisto on kunnallishallinnoton alue.


title: Luettelo Grönlannin kunnista

text: Grönlannissa toteutettiin vuonna 2009 kuntauudistus. Uudistuksessa läänit () lakkautettiin ja kaikki 18 entistä kuntaa korvattiin neljällä uudella kunnalla. Koillis-Grönlannin kansallispuisto ja Thulen lentotukikohta olivat vanhassa jaossa kunnallishallinnottomia alueita.Vuoden 2018 alussa Qaasuitsupin kunta jaettiin Qeqertalikin ja Avannaatan kunniksi.


title: James Bailey

text: James L. Bailey (s. 21. toukokuuta 1957, Dublin, Georgia) on yhdysvaltalainen entinen koripalloilija.


title: James Bailey

text: Bailey pelasi yliopistokoripalloa Rutgersin yliopistossa vuosina 1975–1979. Hän osallistui NBA:n vuoden varaustilaisuuteen, jossa Seattle SuperSonics varasi hänet tilaisuuden kuudentena pelaajana. Bailey aloitti NBA-uransa myös samassa seurassa. Hän edusti seuraa marraskuuhun 1981 asti, jonka jälkeen hänet kaupattiin New Jersey Netsille. Bailey edusti seuraa loppukauden ja pelasi osan seuraavasta kaudesta seurassa, kunnes hänet myytiin marraskuussa 1982 Houston Rocketsille. Hän pelasi Houstonissa uransa tilastollisesti parasta kauttaan, sillä hän teki kaudella 1982–1983 seuran paidassa 14,1 pistettä ottelua kohden. Bailey pelasi seurassa myös seuraavan kauden, mutta lokakuussa 1984 hänet kaupattiin San Antonio Spursille. Lähes kolme viikkoa tämän jälkeen Spurs möi hänet edelleen New York Knicksille, jossa hän pelasi kauden 1986–1987.


title: James Bailey

text: Kauden jälkeen hänet myytiin Cleveland Cavaliersille, joka möi Baileyn oikeudet edelleen Phoenix Sunsille. Hän pelasi uransa viimeisen NBA-kauden myös Sunsissa. NBA:n jälkeen Bailey pelasi Italiassa Scala Veronassa. Hän edusti seuraa koko kauden 1988–1989 sekä yhdeksän pelin ajan kaudella 1989–1990. Tämän jälkeen Bailey pelasi Fabriano Basketissa kolme peliä kaudella 1990–1991.


title: Libanonin sota

text: Libanonin sota voi tarkoittaa seuraavia:


title: Dragon Eyes

text: Dragon Eyes on vuonna 2012 suoraan DVD:lle julkaistu yhdysvaltalainen toimintaelokuva. Elokuvan on ohjannut John Hyams ja käsikirjoittanut Tim Tori. Pääosassa esiintyvät Cung Le, Jean-Claude Van Damme ja Peter Weller.


title: Dragon Eyes

text: Elokuva sai rajallisen teatterilevityksen Yhdysvalloissa 11.–17. toukokuuta 2012 välisenä aikana.


title: Dragon Eyes

text: St. Jude aukion kulmakunta elää pelon ja epätoivon maailmassa. Dashin ja Antuanin johtamat paikalliset rikosjengit terrorisoivat katuja ja ihmisiä. Kulmakunnille ilmestyy kuitenkin vasta vankilasta päässyt salaperäinen Ryan Hong, joka alkaa tehdä selvää rikollisista. St. Juden oma mafiapomo Herra V saa tietää hänen teoistaan ja passittaa Hongin vankilaan, jossa hän houkuttelee Hongin palvelukseensa. Päästyään Herra V:n palvelukseen hän ryhtyy sekoittamaan organisaation järjestystä ja pelastamaan korruptoituneen kaupungin.


title: Dragon Eyes

text: Elokuvan kuvaukset aloitettiin marraskuun lopulla 2010 Baton Rougessa, Louisianassa.


title: Dragon Eyes

text: Elokuvan ilmoitettiin alun perin tulevan elokuvateattereihin vuoden 2011 aikana. Myöhemmin kesällä 2011 elokuva julkistettiin tulevan suoraan DVD:lle 2. tammikuuta 2012. Lisäksi näyttelijä Cung Le ilmoitti elokuvan saavan mahdollisesti teatterilevityksen ennen vuotta 2012 tuottaja Silverin keskustellessa Warner Brosin kanssa. Elokuvan julkaisua lopulta myöhäistettiin huhtikuulle 2012, jolloin se julkaistaan ainakin Isossa-Britanniassa.


title: Dragon Eyes

text: Elokuva julkaistiin Suomessa suoraan DVD:lle Pohjoismaiden yhteisjulkaisuna 29. elokuuta 2012.


title: Lisenssien leviäminen

text: Lisenssien leviäminen viittaa erilaisten ohjelmistolisenssien käyttöön samassa ohjelmistossa ja siitä syntyviin ongelmiin. Ongelmat vaikuttavat avoimen lähdekoodin ohjelmistojen kehitykseen. Usein kehittäjät haluaisivat liittää omaan ohjelmistoonsa osia toisista ohjelmistoista, mutta tämä ei ole mahdollista, elleivät ohjelmistot ole lisensseiltään yhteensopivia. Käytössä olevien lisenssien määrän kasvaessa kasvaa myös todennäköisyys sille, että avoimen lähdekoodin ohjelmiston kehittäjä haluaa hyödyntää lisenssiyhteensopimattomia ohjelmistoja. Lisenssien määrän kasvu lisää myös kustannuksia yrityksissä, jotka haluavat hyödyntää vapaita ohjelmistoja. Määrän kasvu johtuu pääasiassa siitä, että ohjelmistoja kehittävät yhteisöt luovat uusia lisenssejä, jotka yhteisön näkemyksen mukaan paremmin vastaavat kyseisen ohjelmiston tarpeita.


title: Lisenssien leviäminen

text: GNU General Public Licensen ylläpitäjä Free Software Foundation ylläpitää listaa GNU GPL -lisenssin kanssa yhteensopivista lisensseistä . Toinen suosittu lisenssi on Apache-lisenssi. Apache Software Foundation on luonut verkkosivun, jossa keskustellaan siitä, että Apache-lisenssi on listattu yhteensopivaksi GNU GPLv3-lisenssin kanssa, mutta vain yhteen suuntaan. Apache-lisensoituja ohjelmistoja voidaan käyttää GNU GPLv3-lisensoiduissa ohjelmistoissa, mutta ei päin vastoin.


title: Lisenssien leviäminen

text: Turhuuslisenssi () on termi, jolla viitataan yrityksen tai henkilön kehittämään lisenssiin, jolle ei ole varsinaista tarvetta. Jos uusi lisenssi ei tarjoa olemassa oleviin verrattuna selkeätä parannusta tai eroa aiemmista oleellisesti, voidaan lisenssiä kutsu turhuuslisenssiksi.


title: Lisenssien leviäminen

text: Vuonna 2006 Google ilmoitti, että sen tarjoama Google Code -palvelu sallii vain seuraavat lisenssit:Vuonna 2008 Google ilmoitti, että se voimakkaasti suosittelee joko Apache-lisenssin tai GNU GPLv3 -lisenssin käyttöä.


title: Lisenssien leviäminen

text: Vuonna 2010 tiukkoja lisenssiehtoja lievennettiin ja Google ilmoitti edellyttävänsä ainoastaan OSI:n hyväksymää lisenssiä.


title: Lisenssien leviäminen

text: Open Source Initiative (OSI) pitää itseään avoimen lähdekoodin lisenssin määrittelijänä. OSI ylläpitää listaa hyväksymistään lisensseistä ja varhaisessa vaiheessa edesauttoi turhuuslisenssien yleistymistä hyväksymällä ja auttamalla kehittämään tarpeettomia lisenssejä.


title: Lisenssien leviäminen

text: Richard Stallman, FSF:n puheenjohtaja ja Bradley M. Kuhn, entinen FSF:n johtaja ovat kritisoineet lisenssien leviämistä vuodesta 2000, jolloin he muodostivat oman lisenssilistan, jossa he suosittelivat kehittäjiä pitäytymään GNU GPL -yhteensopivien lisenssien käyttämisessä.


title: Lisenssien leviäminen

text: Ciarán O'Riordanin mukaan ainoa tapa, jolla FSF pystyy estämään lisenssien leviämistä, on vähentää tarvetta niiden luomiseen. FSF Europe suosittelee GNU GPL -lisenssin käyttöä aina kun se on mahdollista, ja vähintään käyttämään GNU GPL -yhteensopivaa lisenssiä.


title: Alan Nunn May

text: Alan Nunn May (2. toukokuuta 1911 – 12. tammikuuta 2003) oli englantilainen ydinfyysikko, joka toimi Harwellin, mahdollisesti myös Aldermastonin (ellei tarkoittanut samaa, mahdollisesti nimeä muutettu brittiläis-tyypillisesti) ydintutkimuskeskuksessa Iso-Britanniassa. Hän teki itsensä tunnetuksi vuotamalla salaista ydintutkimustietoutta Neuvostoliittoon. Tiedemies Alan Nunn May oli käynyt Cambridgen yliopiston.


title: Alan Nunn May

text: Englannin ensimmäinen ydinvoimala oli nimeltään Calder Hall, sittemmin rakennettiin Windscale - joka muutettiin Sellafield -nimiseksi. Calder Hall käynnistettiin vuonna 1956, ollen kaikkein ensimmäisiä kaupallista laatua koko maailmassa.


title: Alan Nunn May

text: May:ta tunnetumpia olivat poliittiset asiamiehet eli diplomaattiset attaseat Kim Philby sekä Guy Burgess, sekä omasta ydintutkimuksen yksiköstään saksalaissyntyinen kommunisti Klaus Emil Julius Fuchs.


title: Alan Nunn May

text: Katso myös:


title: Alan Nunn May

text: Alkuteos: Special Tasks. The Memoirs of an Unwanted Witness - A Soviet Spymaster. WSOY, Juva, 1994 Suom. Kari Klemelä ISBN 951-0-19584-7 (s. 29, 313 & 321)


title: Roberto de Visiani

text: Roberto de Visiani (9. huhtikuuta 1800 Šibenik – 4. toukokuuta 1878 Padova, Italia) oli italialainen lääkäri ja kasvitieteilijä.


title: Roberto de Visiani

text: Visiani syntyi nykyisessä Kroatiassa ranskalaisen lääkärin pojaksi. Hän kävi kouluja Splitissä ja rekisteröityi Padovan yliopistoon opiskelemaan lääketiedettä vuonna 1817. Maisteriksi Visiani valmistui 1822. Hän toimi muutaman vuoden Padovassa professori Giuseppe Antonio Bonaton apulaisena. Vuonna 1828 Visiani muutti takaisin Balkanaille ja toimi lääkärinä Kotorissa, Drnišissä ja Budvassa. Samaan aikaan hän keräsi materiaalia Dalmatiaan kasvillisuutta käsittelevää teostaan varten. Bonaton kuoltua vuonna 1837 Visiani seurasi häntä Padovan kasvitieteen professorina ja kasvitieteellisen puutarhan johtajana.


title: 10 sekunnin raja

text: 10 sekunnin raja on yleisurheilussa käytetty termi, jolla viitataan ihmisen fyysisiin ominaisuuksiin perustuvaa psykologista rajaa 100 metrin juoksun suorittamiseksi alle 10 sekunnissa. Rajaa on perinteisesti pidetty pikajuoksun merkkipaaluna mutta sen merkitys on vähentynyt, sillä 1990-luvulta lähtien yhä useampi juoksija on alittanut rajan.


title: 10 sekunnin raja

text: Ensimmäiset 10 sekuntia alittaneet ajat mitattiin käsiajanotolla. Kansainvälisen yleisurheiluliiton säännöistä johtuen vain täysin automaattista ajanottoa käyttäen mitatut ajat ovat tilastokelpoisia. Lisäksi suorituksen aikana tuulen nopeus saa olla enintään 2 m/s eikä urheilija saa käyttää suorituskykyä parantavia aineita. Tuulimittarin virheellinen toiminta voi myös mitätöidä tuloksen.


title: 10 sekunnin raja

text: Näiden sääntöjen mukaan ensimmäisenä 10 sekunnin rajan alitti yhdysvaltalainen pikajuoksija Jim Hines 14. lokakuuta 1968 Méxicon kesäolympialaisissa. Hänen aikansa 9,95 s oli maailman nopein aika. Seuraava 10 sekunnin alitus tapahtui lähes 9 vuoden kuluttua kun Silvio Leonard juoksi 11. elokuuta 1977 ajan 9,98 s. Molemmat ajat mitattiin yli 1000 metrin korkeudessa, mikä vähentää ilmanvastusta ja näin ollen helpottaa juoksijan työtä. Carl Lewis oli ensimmäinen merenpinnan tasolla 10 sekunnin rajan alittanut. Hän juoksi 14. maaliskuuta 1983 ajan 9,97 s. Calvin Smith teki uuden maailmanennätyksen 3. heinäkuuta 1983 ajalla 9,93 s. Smith oli ensimmäinen joka alitti 10 sekunnin rajan kahdesti alittamalla rajan toistamiseen saman vuoden elokuussa.


title: 10 sekunnin raja

text: Useat juoksijat alittivat rajan 1980-luvulla, mutta vuoden 1991 maailmanmestaruuskilpailujen 100 metrin loppukilpailussa kuusi juoksijaa alitti 10 sekunnin rajan. Kilpailun voitti Carl Lewis uudella maailmanennätysajalla 9,86 s. Maurice Greene oli ensimmäinen joka alitti 9,80 s vuonna 1999 ja Usain Bolt alitti ensimmäisenä 9,70 s vuonna 2008 ja 9,60  vuonna 2009. 10 sekunnin rajan alittaneita urheilijoita löytyy kaikilta mantereilta lukuun ottamatta Etelä-Amerikkaa, jossa Robson da Silva pitää maanosan ennätystä ajalla 10,00 s.


title: 10 sekunnin raja

text: Vuonna 2008 10 sekunnin rajan alitti yhteensä 14 juoksijaa, jotka rikkoivat rajan yhteensä 53 kertaa. Kymmenen heistä alitti rajan ensimmäistä kertaa urallaan. Vuoden 2008 kesäolympialaisissa Pekingissä tehtiin uusi maailmanennätys, ja kuusi juoksijaa alitti 10 sekunnin rajan.


title: 10 sekunnin raja

text: Lähes kaikki 10 sekunnin rajan alittaneet urheilijat ovat länsiafrikkalaista alkuperää. Ennen Christophe Lemaitren vuonna 2010 juoksemaa aikaa 9,98 yksikään aasialaista tai itäafrikkalaista alkuperää oleva juoksija ei ollut virallisesti alittanut rajaa. Colin Jackson sanoi, että hänen molemmat vanhempansa olivat lahjakkaita urheilijoita, ja vihjasi biologisen perimän olevan merkittävin tekijä sen sijaan, että rodulla olisi asian kanssa tekemistä. Lisäksi menestyneet länsiafrikkalaiset urheilijat voivat edesauttaa roolimallin muodostumisessa ja täten vahvistaa rodullista epäsuhtaa.


title: Pehr Östring

text: Pehr Edvard Östring (26. huhtikuuta 1819 Närpiö – 23. kesäkuuta 1872 Helsinki) oli suomalainen maatalous- ja valtiopäivämies.


title: Pehr Östring

text: Östringin vanhemmat olivat varapastori Petter Östring ja Fredrika Ulrika Holstius. Östring valmistui ylioppilaaksi vuonna 1836, minkä jälkeen hän opiskeli ja harjoitti maataloutta ja kävi tutkimassakin sitä Tanskassa 1846–1848. Hän toimi tilanhoitajana ja -omistajana muun muassa Karjalohjalla, jossa hän myös ohjasi alalle aikovia nuoria. Östring julkaisi vuodesta 1854 vuoteen 1857 aikakauskirjaa "Tidskrift för landthushållare", samoin kuin kirjoitti lehtijuttuja ja toimi 1850-luvun lopulla Uudenmaan ja Hämeen läänin maanviljelysseuran sihteerinä.


title: Pehr Östring

text: Östring valittiin edustamaan talonpoikaissäätyä valtiopäiville 1863. Seuraavana vuonna hänestä tuli Tammisaaren raatimies ja vuoden 1867 valtiopäiville hänet valittiin sieltä edustamaan porvarissäätyä. Östring joutui myöhemmin suuriin taloudellisiin vaikeuksiin ja kuoli naimattomana Helsingissä vuonna 1872.


title: Kyrie Irving

text: Kyrie Andrew Irving (s. 23. maaliskuuta 1992 Melbourne) on australialais-yhdysvaltalainen koripalloilija, joka edustaa NBA-joukkue Boston Celticsiä.


title: Kyrie Irving

text: Irving pelasi lukiokoripalloa St. Patrick High Schoolissa. Hän edusti Yhdysvaltoja Nike Hoop Summitissa vuonna 2010, minkä lisäksi hän voitti Amerikan-mestaruuskilpailuissa kultaa samana vuonna. Kauden 2010−2011 Irving pelasi yliopistokoripalloa Duken yliopistossa. Hän pelasi koko kaudella vain 11 ottelua 37:stä oikeassa isovarpaassa olleen vakavan nivelvamman takia. Irving pelasi ainoan kautensa yliopistossa 17,4 pisteen, 5,1 syötön ja 3,8 levypallon keskiarvoilla. Kauden jälkeen hän ilmoitti menevänsä vuoden NBA:n varaustilaisuuteen. Loukkaantumisesta ja vajaaksi jääneestä kaudesta huolimatta Irvingia pidettiin koko varaustilaisuuden parhaana pelaajana ja Cleveland Cavaliers varasikin hänet koko varaustilaisuuden ensimmäisenä pelaajana.


title: Kyrie Irving

text: Maaliskuussa 2015 Irving heitti jatkoajalle venyneessä ottelussa San Antonio Spursia vastaan oman ennätyksensä ja Cavaliersin piste-ennätyksen, 57 pistettä.


title: Kyrie Irving

text: Vuonna 2016 Irving juhli Cavaliersissa sen historian ensimmäistä NBA-mestaruutta. Kesällä 2017 hän siirtyi Boston Celticsiin.


title: Kyrie Irving

text: Espanjan MM-kilpailuissa 2014 Irving kuului Yhdysvaltain kultajoukkueeseen. Hänet valittiin turnauksen arvokkaimmaksi pelaajaksi ja turnauksen tähdistöviisikkoon.


title: Kyrie Irving

text: Kesäkuussa 2016 Irving valittiin Yhdysvaltain olympiajoukkueeseen Rio de Janeiroon, missä maa voitti kultaa.


title: Kyrie Irving

text: Helmikuussa 2017 Irving totesi, että maa on litteä. Podcast-haastattelussa hän totesi: "Tämä ei ole edes salaliittoteoria ... Maa on tasainen. Maa on tasainen.


title: Kyrie Irving

text: Myöhemmässä haastattelussa hän oli vähemmän voimakas puolustamaan litteää maapalloa kannustamalla ihmisiä "tekemään oman tutkimuksensa" aiheeseen. Syyskuussa 2017 Irving kiisti nämä väitteet ja sanoi, että media ymmärsi väärin, kun hän vaan laski leikkiä. Irving totesi myös, että hän uskoo edelleen salaliittoteorioihin, kuten ajatukseen siitä, että Federal Reserve olisi John F. Kennedyn murhan takana ja että CIA yritti tappaa Bob Marleyn.